Biblia Kaselɔi—Atsɛ Amɛ Kɛjɛ Duŋ Mli—1 Petro 2:9 | Nikasemɔ\nBuu-Mɔɔ—Nikasemɔ Nɔ | November 2016\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Czech Czech Mumuii Awiemɔ Dangme Denmark Digor Dutch Ecuador Mumuii Awiemɔ Efik Estonia Ewe Fiji Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Hausa Hebri Hela Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mixe (North Central) Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal Mumuii Awiemɔ Portuguese (Brazil) Punjabi Quechua (Bolivia) Romania Runyankore Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tok Pisin Tsonga Turkey Turkmen Tuvalu Twi Tzotzil Ukrain Urdu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\nAtsɛ Amɛ Kɛjɛ Duŋ Mli\n“[Yehowa] tsɛ nyɛ kɛjɛ duŋ mli kɛba lɛ diɛŋtsɛ enaakpɛɛ la lɛ he.”—1 PET. 2:9.\nLALAI: 116, 102\nMɛɛ gbɛ nɔ Babilon ŋɔ Nyɔŋmɔ webii lɛ nom yɛ bɔfoi lɛ agbele sɛɛ?\nMɛni ji nibii komɛi ni tee nɔ yɛ aaafee afi 1450 mli ni hã mɛi bɔi yɔsemɔ akɛ nibii ni sɔlemɔi lɛ tsɔɔ amɛ lɛ jeee anɔkwale?\nBe ni shɛɔ afi 1870 lɛ, mɛni mɛi ni afɔ amɛ mu lɛ efee koni amɛnyɛ amɛnu Nyɔŋmɔ Wiemɔ lɛ shishi jogbaŋŋ?\n1. Gbaa nɔ ni tee nɔ be ni akpãtãa Yerusalem hiɛ lɛ.\nYƐ AFI 607 D.Ŋ.B. lɛ, Babilon Maŋtsɛ Nebukadnezar II lɛ kɛ asraafoi babaoo ba amɛbatutua Yerusalem. Biblia lɛ kɛɛ Nebukadnezar kɛ ‘klante gbegbee emli oblahii lɛ yɛ amɛ he krɔŋkrɔŋ lɛ shĩa lɛ, ni emusuŋ etsɔɔɔ lɛ yɛ oblanyo loo oblayoo, loo nuumo wajiatsɛ ko he. Eshã Nyɔŋmɔ we lɛ, ni ekumɔkumɔɔ Yerusalem gbogboi lɛ, ni emli mɔji fɛfɛji lɛ fɛɛ eshã kɛ la, ni efite emli fɛo nibii lɛ fɛɛ.’—2 Kron. 36:17, 19.\n2. Mɛni Yehowa bɔ Yudafoi lɛ kɔkɔ akɛ ebaaba amɛmaŋ lɛ kɛ amɛ diɛŋtsɛ amɛnɔ?\n2 Kulɛ, esaaa akɛ Yerusalem hiɛkpatamɔ lɛ batiɔ Yudafoi lɛ ashi trukaa. Nyɔŋmɔ etsɔ egbalɔi lɛ anɔ ebɔ amɛ kɔkɔ afii abɔ akɛ, kɛji amɛtee nɔ amɛku amɛhiɛ amɛshwie emlai lɛ anɔ lɛ, ebaatuu amɛ ewo Babilonbii lɛ adɛŋ. Ewie akɛ, akɛ klante baagbegbee amɛteŋ mɛi babaoo, ni abaaŋɔ mɛi ni he baaje mli lɛ nom kɛya Babilon. (Yer. 15:2) Mɛɛ shihilɛ mli Yudafoi ni aŋɔ amɛ nom kɛtee Babilon lɛ yaje? Ani Kristofoi kɛ shihilɛ ko ni tamɔ nakai ekpe? Kɛ́ hetoo lɛ ji hɛɛ lɛ, mɛɛ be?\nSHIHILƐ MLI NI MƐI NI AŊƆ AMƐ NOM LƐ YAJE\n3. Mɛni hã esoro shihilɛ ni nomii lɛ yaje mli yɛ Babilon lɛ yɛ shihilɛ ni amɛtsɛmɛi lɛ kɛkpe yɛ Ejipt be ni amɛji nyɔji lɛ?\n3 Nibii ni Yehowa tsɔ egbalɔi lɛ anɔ ewie lɛ fɛɛ ba mli. Etsɔ Yeremia nɔ ewo ewebii lɛ ŋaa akɛ, kɛ́ aŋɔ amɛ nom lɛ, amɛkpɛlɛ shihilɛ mli ni amɛyaje lɛ nɔ, ni amɛhi mli kɛ miishɛɛ. Ekɛɛ amɛ akɛ: “Nyɛmamɔa tsũi [yɛ Babilon] ní nyɛhia mli, ni nyɛfea tromi ní nyɛyea amɛmli yibii. Ni nyɛtaoa hejɔlɛ nyɛhãa maŋ lɛ ní mihã aŋɔ nyɛ nom kɛtee mli lɛ, ni nyɛkpaa Yehowa fai nyɛhãa lɛ; ejaakɛ kɛ́ ehe jɔ lɛ lɛ, no nyɛ hu nyɛhe aaajɔ nyɛ!” (Yer. 29:5, 7) Yudafoi ni bo gbɛtsɔɔmɔi nɛɛ toi lɛ, ná hejɔlɛ fioo yɛ Babilon. Babilonbii lɛ kɛ amɛhe wooo amɛsaji amli tuutu, ni amɛná hegbɛ amɛfã gbɛ kɛtee hei srɔtoi yɛ maŋ lɛ mli. No mli lɛ, mɛi jɛɔ je lɛŋ hei srɔtoi amɛbayeɔ jara yɛ Babilon, ni nibii ni atsa shi ana lɛ tsɔɔ akɛ, Yudafoi babaoo batsɔmɔ jarayelɔi. Amɛteŋ mɛi komɛi hu kase ŋaa nitsumɔi srɔtoi ni amɛhe basa waa. Yudafoi komɛi po batsɔmɔ shikatsɛmɛi. Anɔkwa, esoro shihilɛ ni nomii lɛ yaje mli yɛ Babilon lɛ kwraa yɛ shihilɛ ni amɛtsɛmɛi lɛ kɛkpe yɛ Ejipt be ni amɛji nyɔji lɛ.—Kanemɔ 2 Mose 2:23-25.\n4. Ani Yudafoi toigbolɔi pɛ aŋɔ amɛ nom kɛtee Babilon? Tsɔɔmɔ mli. Mɛni hewɔ jeee nibii fɛɛ ni Mla lɛ etsɔɔ akɛ Yudafoi lɛ afee lɛ amɛnyɛ amɛfee yɛ Babilon?\n4 Yudafoi ni aŋɔ amɛ nom lɛ ahe fiii amɛ yɛ heloŋ gbɛfaŋ. Shi etɔ amɛ fioo kɛ Yehowa jamɔ, ejaakɛ Babilonbii lɛ kpãtã Yehowa sɔlemɔwe lɛ kɛ efɔleshaa latɛ lɛ hiɛ. Kɛfata he lɛ, osɔfoi lɛ nyɛɛɛ atsu amɛnitsumɔi srɔtoi lɛ jogbaŋŋ tamɔ be ni amɛyɔɔ Yerusalem lɛ. Yudafoi anɔkwafoi komɛi fata mɛi ni aŋɔ amɛ nom lɛ ahe, tsɛ amɛfeko nɔ ko ni sa toigbalamɔ. Anɔkwafoi nɛɛ mia amɛhiɛ amɛye Nyɔŋmɔ mlai lɛ anɔ bɔ ni amɛbaanyɛ. Akɛ nɔkwɛmɔnɔ lɛ, Daniel kɛ enanemɛi etɛ lɛ, ni ji Shadrak, Meshak, kɛ Abednego kpoo akɛ amɛbaaye niyenii ni Nyɔŋmɔ egu Yudafoi lɛ yeli. Kɛfata he lɛ, wɔle akɛ, Daniel tee nɔ esɔle ehã Nyɔŋmɔ daa. (Dan. 1:8; 6:11) Fɛɛ mli lɛ, jeee nibii fɛɛ ni Mla lɛ etsɔɔ akɛ Yudafoi lɛ afee lɛ Yudafoi anɔkwafoi lɛ nyɛ amɛfee be ni aŋɔ amɛ nom lɛ.\n5. Mɛni Yehowa wo ewebii lɛ shi akɛ ebaafee ehã amɛ? Mɛni sa kadimɔ yɛ shiwoo nɛɛ he?\n5 Kɛ́ Babilonbii lɛ ŋɔ mɛi nom lɛ, amɛŋmɛɛɛ amɛhe. No hewɔ lɛ, efee tamɔ nɔ ni Israelbii lɛ naŋ hegbɛ amɛjá Yehowa jogbaŋŋ dɔŋŋ. Shi Yehowa Nyɔŋmɔ etsɔ hiɛ ewo ewebii lɛ shi akɛ, ebaahã aŋmɛɛ amɛhe, ni Yehowa shiwoi fɛɛ baa mli. (Yes. 55:11) No hewɔ lɛ, be ni be shɛ lɛ, ehã ewebii lɛ ye amɛhe.\nANI KRISTOFOI KƐ SHIHILƐ KO NI TAMƆ NAKAI EKPE?\n6, 7. Mɛni hewɔ ehe ebahia ni wɔtsake shishinumɔ ni wɔhiɛ yɛ Yehowa tsuji ni afɔ amɛ mu lɛ anomŋɔɔ lɛ he lɛ?\n6 Ani Kristofoi kɛ shihilɛ ko ni tamɔ nɔ ni Yudafoi lɛ kɛkpe be ni aŋɔ amɛ nom kɛtee Babilon lɛ ekpe? Kɛjɛ bei saŋŋ ni eho nɛɛ lɛ, Buu-Mɔɔ lɛ ewie akɛ aŋɔ Kristofoi nom kɛtee Babilon yɛ afi 1918, ni akɛ, amɛye amɛhe kɛjɛ nomŋɔɔ nɛɛ mli yɛ afi 1919. Shi nikasemɔ nɛɛ kɛ nɔ ni nyiɛ sɛɛ lɛ baahã wɔle yiŋtoi komɛi ahewɔ ni ehe ebahia ni wɔtsake susumɔ nɛɛ.\n7 Susumɔ sane ni nyiɛ sɛɛ nɛɛ he okwɛ: Wɔle akɛ, Babilon Kpeteŋkpele lɛ ji amale jamɔi fɛɛ ni yɔɔ je lɛ mli. No hewɔ lɛ, kɛ́ wɔkɛɛ aŋɔ Nyɔŋmɔ webii lɛ nom kɛtee Babilon yɛ afi 1918 lɛ, etsɔɔ akɛ amale jamɔ ŋɔ amɛ nom yɛ nakai afi lɛ mli. Shi ani nakai eba lɛ lɛɛlɛŋ? Dabi, ejaakɛ dani afi 1918 baashɛ lɛ, Nyɔŋmɔ tsuji ni afɔ amɛ mu lɛ miitse amɛhe kɛmiije Babilon Kpeteŋkpele lɛ he. Anɔkwa, amɛbɔi amɛhe tsemɔ dani awu Jeŋ Ta I lɛ po. Eyɛ mli akɛ awa amɛyi yɛ afi 1914, be ni awuɔ Jeŋ Ta I lɛ moŋ, shi maŋ nɔyelii lɛ ni wa amɛyi, jeee Babilon Kpeteŋkpele lɛ. No hewɔ lɛ, etamɔ nɔ ni wɔnyɛŋ wɔwie akɛ Babilon Kpeteŋkpele lɛ ŋɔ Yehowa webii lɛ nom yɛ afi 1918.\nMƐƐ BE AŊƆ NYƆŊMƆ WEBII LƐ NOM KƐTEE BABILON?\n8. Mɛni ba yɛ bɔfoi lɛ agbele sɛɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n8 Yɛ afi 33 Pentekoste gbi lɛ nɔ lɛ, Yehowa kɛ mumɔ krɔŋkrɔŋ lɛ fɔ Kristofoi akpei abɔ mu. Mɛi ni afɔ amɛ mu nɛɛ batsɔ “weku ni ahala, osɔfoi ni ji maŋtsɛmɛi, jeŋmaŋ krɔŋkrɔŋ, mɛi ni [Nyɔŋmɔ] eŋɔfee enɔ.” (Kanemɔ 1 Petro 2:9, 10.) Be ni Yesu bɔfoi lɛ yɔɔ wala mli lɛ, amɛkwɛ asafoi lɛ anɔ jogbaŋŋ. Shi sɛɛ mli lɛ, hii komɛi te shi yɛ asafo lɛ mli, titri lɛ yɛ bɔfoi lɛ agbele sɛɛ, ni amɛbɔi “saji kɔɔdɔji” wiemɔ koni “amɛkɛkpala kaselɔi lɛ kɛnyiɛ amɛ diɛŋtsɛ amɛsɛɛ.” (Bɔf. 20:30; 2 Tes. 2:6-8) No mli lɛ, hii nɛɛ ateŋ mɛi babaoo miisɔmɔ akɛ nɔkwɛlɔi yɛ asafoi lɛ amli, ni fee sɛɛ lɛ, amɛwo amɛhe osɔfoi, tsɛbelɛ, Yesu ekɛɛ esɛɛnyiɛlɔi lɛ akɛ, “nyɛ fɛɛ lɛ, nyɛmimɛi ji nyɛ.” (Mat. 23:8) Hii nɛɛ shi Nyɔŋmɔ Wiemɔ lɛ sɛɛ ni amɛyanyiɛ amale tsɔɔmɔi ni jeŋ nilelɔi komɛi tamɔ Aristotle kɛ Plato tsɔɔ lɛ asɛɛ.\n9. Tsɔɔmɔ bɔ ni fee ni Roma nɔyeli lɛ kɛ ehe wo amale Kristojamɔ mli. Mɛni jɛ mli kɛba?\n9 Yɛ afi 313 Ŋ.B. lɛ, Roma Nɔyelɔ Constantine, amagajalɔ lɛ, kpɛlɛ ni akɛ amale Kristofoi lɛ ajamɔ lɛ wo Roma mla shishi. Kɛjɛ no sɛɛ lɛ, amale Kristofoi lɛ kɛ amɛhe wo maŋ lɛ saji amli, ni Roma Nɔyeli lɛ hu kɛ ehe wo amɛsaji amli. Akɛ nɔkwɛmɔnɔ lɛ, be ko lɛ, Constantine kɛ jamɔŋ hiɛnyiɛlɔi fɛɛ ni yɔɔ maji ni yɔɔ Roma Nɔyeli lɛ shishi lɛ amli lɛ kpe ni amɛba gbeekpamɔ akɛ Yesu ji Nyɔŋmɔ. Atsɛɔ kpee nɛɛ Nicaea Gwabɔɔ lɛ. Shi osɔfo ko ni atsɛɔ lɛ Arius lɛ ekpɛlɛɛɛ tsɔɔmɔ nɛɛ nɔ, ni no hewɔ lɛ, Constantine tswa enaneshi tu kɛjɛ Roma Nɔyeli lɛ mli. Abale amale Kristofoi ajamɔ lɛ akɛ Katolik Sɔlemɔ lɛ, ni sɛɛ mli lɛ, Roma nɔyelɔ ko ni atsɛɔ lɛ Theodosius lɛ hã no batsɔ jamɔ ni esa akɛ mɛi fɛɛ ni yɔɔ Roma Nɔyeli lɛ shishi lɛ ahi mli. Yinɔsaneŋmalɔi pii kɛɔ akɛ, nɛkɛ be nɛɛ mli Roma Nɔyeli lɛ kwa amagajamɔ ni amɛbamɔ Kristojamɔ mli. Shi yɛ anɔkwale mli lɛ, nɔ diɛŋtsɛ ni ba ji akɛ, amale Kristojamɔ moŋ bamɔ amagajamɔ mli, ni amɛkɛ amɛhe dɔmɔ Babilon Kpeteŋkpele lɛ. Fɛɛ sɛɛ lɛ, Kristofoi ni afɔ amɛ mu lɛ ateŋ mɛi fioo ko tee nɔ amɛjá Nyɔŋmɔ jogbaŋŋ bɔ ni amɛbaanyɛ. Shi akɛni amɛyi faaa hewɔ lɛ, abuuu amɛ. Wɔbaanyɛ wɔkɛ amɛ ato ŋmaa ni Yesu wie he yɛ ebɛbua ni kɔɔ jwɛi lɛ kɛ ŋmaa lɛ he lɛ mli lɛ he. (Kanemɔ Mateo 13:24, 25, 37-39.) Ebafee faŋŋ akɛ, Babilon Kpeteŋkpele lɛ eŋɔ amɛ nom!\n10. Te fee tɛŋŋ ni mɛi komɛi yɔse akɛ nɔ ni sɔlemɔ lɛ tsɔɔ amɛ lɛ ji amale lɛ?\n10 Kɛ̃lɛ, yɛ nɛkɛ be nɛɛ mli fɛɛ lɛ, ayɛ Biblia lɛ yɛ Hela loo Latin mli. Mɛi komɛi kane, ni amɛkɛ nibii ni amɛkaneɔ lɛ to nibii ni sɔlemɔ lɛ tsɔɔ amɛ lɛ he. Enɛ hã amɛteŋ mɛi komɛi yɔse akɛ, sɔlemɔ lɛ miilaka amɛ, ni no hewɔ lɛ, amɛkpoo etsɔɔmɔi lɛ. Shi amɛnyɛɛɛ amɛfã anɔkwale lɛ he yɛ faŋŋ mli, ejaakɛ eji amɛfee nakai kulɛ, abaagbala amɛtoi waa loo agbe amɛ po.\n11. Tsɔɔmɔ bɔ ni fee ni sɔlemɔ lɛ hãaa mɛi aná Biblia lɛ amɛkane.\n11 Ebashɛ he ko ni agbɛnɛ lɛ, mɛi fioo ko pɛ wieɔ Hela kɛ Latin. Shi sɔlemɔ lɛ ekpɛlɛɛɛ ni atsɔɔ Nyɔŋmɔ Wiemɔ lɛ shishi kɛyaa wiemɔi krokomɛi amli. Enɛ hewɔ lɛ, osɔfoi lɛ kɛ mɛi krokomɛi ni etee skul waa lɛ pɛ nyɛɔ amɛkaneɔ Biblia lɛ, ni osɔfoi lɛ po diɛŋtsɛ lɛ, no mli lɛ jeee amɛ fɛɛ amɛnyɛɔ amɛkaneɔ nii jogbaŋŋ. Agbala mɛi fɛɛ ni ekpɛlɛɛɛ sɔlemɔ lɛ tsɔɔmɔi lɛ anɔ lɛ toi waa. Mɛi ni afɔ amɛ mu lɛ ateŋ mɛi ni ye Nyɔŋmɔ anɔkwa yɛ nɛkɛ be nɛɛ mli lɛ kpe yɛ teemɔŋ, loo amɛnyɛɛɛ amɛkpe kwraa. Taakɛ eba lɛ be ni aŋɔ Yudafoi lɛ nom kɛtee Babilon lɛ, mɛi ni afɔ amɛ mu lɛ, ni ji ‘osɔfoi ni ji maŋtsɛmɛi lɛ’ nyɛɛɛ asɔmɔ Yehowa akɛ kuu. Babilon Kpeteŋkpele lɛ hãaa mɛi mumɔhe kwraa!\nNIBII BƆI TSAKEMƆ\n12, 13. Mɛɛ nibii enyɔ komɛi ni he hiaa waa hã anɔkwa Kristofoi ná hiɛnɔkamɔ akɛ etsɛŋ amɛbaaye amɛhe? Tsɔɔmɔ mli.\n12 Ani be ko baashɛ ni anɔkwa Kristofoi baaná heyeli kɛsɔmɔ Nyɔŋmɔ yɛ faŋŋ ekoŋŋ? Hɛɛ! Nibii enyɔ komɛi ni he hiaa waa hã amɛná hiɛnɔkamɔ akɛ nibii baatsake. Klɛŋklɛŋ lɛ, yɛ aaafee afi 1450 lɛ, afee tsɔne ni akɛkalaa woji. Dani abaafee tsɔne nɛɛ lɛ, kɛ́ mɛi miitao amɛfee Biblia lɛ eko lɛ, ja amɛkɛ amɛniji ŋmala, ni enɛ jeee nitsumɔ bibioo. Awieɔ akɛ, eheɔ mɛi ni he esa waa yɛ nitsumɔ nɛɛ mli lɛ nyɔji nyɔŋma dani amɛgbeɔ Biblia kome naa. Kɛfata he lɛ, kooloi ahewolo nɔ amɛŋmalaa yɛ, ni no hu jara wa. Enɛ hewɔ lɛ, Bibliai ajara wa waa yɛ nakai beiaŋ, ni ekpakpa ko dani obaaná eko ohe! Shi tsɔne ni akɛkalaa woji lɛ hã nitsumɔ lɛ tee nɔ oya, ni efee mlɛo. Akɛ nɔkwɛmɔnɔ lɛ, mɔ ko ni he esa lɛ nyɛɔ ekɛ gbi kome kalaa wolo ni hiɛ baafai 1,300!\nTsɔne ni akɛkalaa woji lɛ kɛ mɛi ni fee ekãa ni amɛtsɔɔ Biblia lɛ shishi lɛ ye ebua mɛi ni amɛye amɛhe kɛje Babilon dɛŋ (Kwɛmɔ kuku 12, 13)\n13 Nɔ ni ji enyɔ lɛ, yɛ aaafee afi 1500 mli lɛ, hii fioo komɛi fee ekãa ni amɛtsɔɔ Nyɔŋmɔ Wiemɔ lɛ shishi kɛtee wiemɔi krokomɛi amli, tsɛ amɛle faŋŋ akɛ, kɛ́ amɔ amɛ lɛ abaagbe amɛ. Enɛ hã osɔfoi lɛ atsui fã waa, ejaakɛ amɛkɔ sɛɛ akɛ, kɛ́ mɛi kane Biblia lɛ ni amɛnu shishi lɛ, abaakpa amɛhe mama! Ni nakai pɛpɛɛpɛ eba lɛ. Sɔlemɔ lɛ tsɔɔmɔi lɛ pii damɔ Aristotle kɛ Plato, ni hi shi afii ohai abɔ dani afɔ Kristo lɛ, awiemɔi anɔ. Mɛi ni ná Biblia lɛ eko amɛkane lɛ na akɛ, nibii ni sɔlemɔ lɛ tsɔɔ amɛ lɛ pii yɛ ni Biblia lɛ fiii sɛɛ, no hewɔ lɛ amɛkpoo. Akɛ nɔkwɛmɔnɔ lɛ, amɛna akɛ Biblia lɛ ewieko akɛ ayɛ hetsuumɔhe kɛhã gbohii, loo akɛ esa akɛ awo osɔfoi nyɔmɔ ni amɛfee sɔlemɔ amɛhã gbohii. Asaŋ, amɛnaaa he ko yɛ Biblia lɛ mli ni tsɔɔ akɛ esa akɛ aná paapa kɛ osɔfoi yɛ sɔlemɔ lɛ mli. Enɛ wo sɔlemɔ lɛ mli hiɛnyiɛlɔi lɛ amli la waa! No hewɔ lɛ, amɛbɔi mɛi ni ekwa amalei ni amɛtsɔɔ lɛ ayi waa, ni amɛhã agbe amɛteŋ mɛi komɛi po. Oti ni ma sɔlemɔ lɛ hiɛ ji, ni amɛhã Biblia lɛ kanemɔ aje mɛi lɛ ahiɛ koni amɛkawie amɛshi sɔlemɔ lɛ tsɔɔmɔi lɛ. Ni etamɔ nɔ ni amɛshɛ amɛ oti lɛ he. Kɛ̃lɛ, mɛi fioo komɛi fee ekãa, ni amɛtswa amɛfai shi akɛ, amɛhãŋ Babilon Kpeteŋkpele lɛ awo amɛhe gbeyei. Nyɔŋmɔ Wiemɔ lɛ ehã amɛna anɔkwale lɛ, ni amɛshwe akɛ amɛya nɔ amɛkase koni amɛle babaoo! Ebafee faŋŋ akɛ, etsɛŋ tsɔ ni anɔkwa jamɔ lɛ baaye ehe kɛjɛ nomŋɔɔ mli.\n14. (a) Mɛni mɛi ni shwe akɛ amɛle anɔkwale lɛ fee? (b) Gbaa bɔ ni fee ni Nyɛminuu Russell bana akɛ, esa akɛ etsi ehe kɛje amale jamɔ he.\n14 Mɛi ni shwe akɛ amɛle anɔkwale lɛ ateŋ mɛi babaoo jo foi kɛtee maji ni sɔlemɔ lɛ bɛ mɛi anɔ hewalɛ tsɔ yɛ mli lɛ anɔ, bɔ ni afee ni amɛnyɛ amɛkane Biblia lɛ, amɛkase, ni amɛkɛ mɛi agba he sane. Be ni shɛɔ afi 1870 lɛ, Charles Taze Russell kɛ enanemɛi fioo komɛi ebɔi Biblia lɛ mli pɛimɔ yɛ maji nɛɛ ateŋ ekome, ni ji United States lɛ nɔ. Shishijee mli lɛ, oti ni ma Nyɛminuu Russell hiɛ ji, ni ebaale jamɔ tuuntu ni hiɛ anɔkwale lɛ. No hewɔ lɛ, eto etsui shi ekɛ jamɔi ni tsɛɔ amɛhe Kristofoi lɛ atsɔɔmɔi to nibii ni awie yɛ Biblia lɛ mli lɛ ahe, ni nakai nɔŋŋ efee yɛ jamɔi ni jeee Kristofoi lɛ hu ahe. Eyeee be ko ni ena akɛ, amɛ fɛɛ amɛgba afã kɛje Nyɔŋmɔ Wiemɔ lɛ he. Be ko po lɛ, ekɛ osɔfoi komɛi ni yɔɔ ekutso lɛ mli lɛ kpe ni etsɔɔ amɛ nibii ni ekase yɛ Biblia lɛ mli lɛ. Efee nakai kɛ jwɛŋmɔ lɛ akɛ, amɛbaakpɛlɛ nɔ, ni amɛ hu amɛwie he amɛtsɔɔ amɛsɔlemɔbii lɛ. Shi osɔfoi lɛ kɛɛ ehe ehiaaa amɛ. Fiofio lɛ, Biblia Kaselɔi lɛ bayɔse akɛ, esa akɛ amɛtsi amɛhe kɛje amale jamɔ he.—Kanemɔ 2 Korintobii 6:14.\n15. (a) Mɛɛ be Kristofoi batsɔmɔ nyɔji amɛhã Babilon Kpeteŋkpele lɛ? (b) Mɛɛ sanebimɔi abaahã hetoo yɛ nikasemɔ ni nyiɛ sɛɛ lɛ mli?\n15 Kɛbashi he ni wɔshɛ nɛɛ, mɛni wɔkase? Wɔkase akɛ Kristofoi batsɔmɔ nyɔji amɛhã Babilon Kpeteŋkpele lɛ yɛ Yesu bɔfoi lɛ ateŋ naagbee mɔ ni gbo lɛ gbele sɛɛ afii fioo ko. Shi esa akɛ wɔle sanebimɔi ni nyiɛ sɛɛ nɛɛ hu ahetoo: Mɛni ji nibii krokomɛi ni yeɔ odase akɛ, dani afi 1914 baashɛ lɛ, mɛi ni afɔ amɛ mu lɛ miitse amɛhe kɛmiije Babilon Kpeteŋkpele lɛ he? Ani eji anɔkwale akɛ be ni awuɔ Jeŋ Ta I lɛ, ekãa ni nyɛmimɛi lɛ kɛshiɛɔ lɛ naa ba shi, ni no hewɔ lɛ, Yehowa gbala amɛtoi? Ani Yehowa mli fu nyɛmimɛi ni hi shi yɛ nakai beiaŋ lɛ ateŋ mɛi komɛi yɛ amɛhe ni amɛkɛwo tawuu kɛ maŋkwramɔŋ saji amli lɛ hewɔ? Kɛ naagbee kwraa lɛ, kɛji Kristofoi tee nomŋɔɔ mli yɛ bɔfoi lɛ agbele sɛɛ lɛ, belɛ mɛɛ be amɛye amɛhe? Nikasemɔ ni nyiɛ sɛɛ lɛ baahã sanebimɔi ni he hiaa waa nɛɛ ahetoo.\nWiemɔ ko ni Ta Yei Atsuiŋ Waa!\n“Nyɛyaa nɔ Nyɛwowoa Nyɛhe Hewalɛ Gbi Fɛɛ Gbi”\nAto Wɔhe Gbɛjianɔ Bɔ ni Kɛ Nyɔŋmɔ Wiemɔ lɛ Kpãa Gbee\nAni Obuɔ Yehowa Wiemɔ lɛ Waa?\n“Nitsumɔ lɛ Da”\nAmɛye Amɛhe Kɛje Amale Jamɔ He\n“Maŋtsɛyeli Shiɛlɔi ni Yɔɔ Britain—Nyɛtea Shi!!”\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ November 2016\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ November 2016\nBUU-MƆƆ—NIKASEMƆ NƆ November 2016\nYehowa Odasefoi—Amɛjie Hemɔkɛyeli Kpo, Fã 1: Amɛje Duŋ Mli


Ŋulamiiaŋkwɛmɔ Kɛ Klamɔ: Mɛni Biblia Lɛ Kɛɔ Yɛ He?\nŊulamiiaŋkwɛlɔi kɛɔ akɛ, ŋulamii lɛ, nyɔɔŋtsere lɛ, kɛ shibɔlemɔ ŋulamii lɛ náa mɛi ni yɔɔ shikpɔŋ lɛ nɔ lɛ anɔ hewalɛ waa. Amɛkɛɛ kɛ́ afɔ mɔ ko lɛ, bɔ ni ŋwɛiniiaŋ nibii nɛɛ ashikamɔ yɔɔ lɛ ji nɔ ni baatsɔɔ bɔ ni mɔ lɛ subaŋ kɛ ewɔsɛɛ baaji ahã.\nJeee ŋmɛnɛ aje ŋulamiiaŋkwɛmɔ shishi; aje shishi yɛ blema Babilon tɔ̃ɔ, shi kɛbashi ŋmɛnɛ lɛ, eyɛ lolo ni ehe shi waa. Afee niiamlitaomɔ ko yɛ United States yɛ afi 2012, ni mɛi ni abibii amɛ saji lɛ amlijai etɛ mli ekome kɛɛ ŋulamiiaŋkwɛmɔ “kɛ jeŋ shikpamɔ yɛ tsakpaa ko,” ni amɛmlijai nyɔŋma mli ekome hu kɛɛ “edamɔ jeŋ shikpamɔ nɔ diɛŋtsɛ.” Ani nakai eji? Dabi. Hã wɔkwɛ nɔ hewɔ.\nHewalɛ ko jɛɛɛ shibɔlemɔ ŋulamii lɛ kɛ ŋulamii amli ni baanyɛ aná adesai anɔ hewalɛ tamɔ bɔ ni ŋulamiiaŋkwɛlɔi kɛɔ lɛ.\nBei pii lɛ, amɛwieɔ nibii ni amɛkɛɛ ebaaba lɛ ahe bɔ ni ebaanyɛ ekɔ mɔ fɛɛ mɔ he.\nAkɔntaa ni ŋulamiiaŋkwɛlɔi buɔ ŋmɛnɛ lɛ damɔ susumɔ ni ahiɛ yɛ blema akɛ shibɔlemɔ ŋulamii lɛ bɔleɔ shikpɔŋ lɛ nɔ. Shi yɛ anɔkwale mli lɛ, shibɔlemɔ ŋulamii lɛ bɔleɔ hulu lɛ.\nNibii ni ŋulamiiaŋkwɛlɔi srɔtoi wie yɛ gbɔmɔ kome too he lɛ kɛ amɛhe eyakpãaa gbee.\nŊulamiiaŋkwɛlɔi ejara gbɔmɛi amli amɛwo kui, loo zodiak okadii 12 amli, yɛ gbi ni akɛfɔ amɛ lɛ naa. Akɛni shikpɔŋ lɛ shikamɔ etsake shii abɔ yɛ afii ohai abɔ ni eho lɛ amli hewɔ lɛ, deetii ni akɛhã zodiak okadii lɛ kɛ be ni hulu lɛ kɛtsɔɔ ŋulamikui ni akɛ amɛgbɛ́i wo okadii lɛ ateŋ lɛ enyiɛɛɛ dɔŋŋ.\nMɛi kɛɛ abaanyɛ adamɔ zodiak okadii lɛ anɔ atsɔɔ nɔ hewɔ ni mɔ ko feɔ enii yɛ gbɛ ko nɔ. Shi yɛ anɔkwale mli lɛ, mɛi ni afɔ amɛ yɛ deeti kome nɔ efeee amɛnii yɛ gbɛ kome nɔ; deeti ni akɛfɔ mɔ ko lɛ kɛ bɔ ni mɔ lɛ baa ejeŋ ehãa lɛ bɛ tsakpãa ko kwraa. Yɛ nɔ najiaŋ ni ŋulamiiaŋkwɛlɔi kɛ mɛi baaye yɛ bɔ ni mɛi lɛ ji lɛ naa lɛ, amɛdamɔɔ amɛ diɛŋtsɛ amɛsusumɔi anɔ amɛkojoɔ mɛi lɛ, ni amɛtsɔɔ bɔ ni mɛi lɛ anifeemɔi kɛ amɛsubaŋ baaji. Ani enɛ jeee hiɛiaŋkwɛmɔ?\nMɛi bɔi klamɔfoi aŋɔɔ yaa kɛjɛ blema tɔ̃ɔ. Klamɔfoi komɛi kwɛ kooloi kɛ gbɔmɛi amusuŋnii loo bɔ ni wuɔ nuu ko kɔlɔɔ niyenii ehãa lɛ nɔ amɛtsɔɔ nɔ ni baaba. Mɛi komɛi hu damɔ samai ni yɔɔ tii baa loo kɔfi ni awiɛ nɔ amɛtsɔɔ nɔ ni baaba. Ŋmɛnɛ lɛ, amɛkɛ tarot kaadii, nɔ ko kokloo tamɔ bɔɔlu, ludu tɛ, kɛ nibii krokomɛi tsuɔ nii kɛtsɔɔ nɔ ni baaba mɛi anɔ wɔsɛɛ. Ani abaanyɛ atsɔ klamɔ nɔ atsɔɔ nɔ ni baaba wɔsɛɛ lɛɛlɛŋ? Dabi, anyɛŋ. Hã wɔsusu he wɔkwɛ.\nAni klamɔfoi kɛ amɛhe kpãa gbee? Bei pii lɛ, kɛ́ amɛtsɔ gbɛi srɔtoi anɔ amɛkla yɛ nɔ kome too lɛ nɔŋŋ he lɛ, amɛkɛ amɛhe kpãaa gbee. Ni kɛ́ amɛtsɔ gbɛ kome too nɔ amɛkla po lɛ, esoro nɔ ni amɛteŋ mɔ fɛɛ mɔ wieɔ. Akɛ nɔkwɛmɔnɔ lɛ, kɛ́ mɔ ko yabi klamɔfoi enyɔ sane kome too yɛ wɔsɛɛ he, ni amɛ fɛɛ amɛtsɔ kaadi henɔ kome too nɔ amɛhã lɛ hetoo lɛ, kulɛ esa akɛ hetoo lɛ afee ekome. Shi bei pii lɛ, jeee nakai ebaa lɛ.\nŊmɛnɛ lɛ, mɛi pii ayiŋ etɛ̃ɛɛ amɛ yɛ klamɔfoi anifeemɔi ahe. Mɛi ni wieɔ shiɔ amɛ lɛ kɛɛ kaadii lɛ kɛ nibii ni tamɔ bɔɔlu ni amɛkɛtsuɔ nii lɛ ji nibii komɛi kɛkɛ, ni akɛ, jeee nibii nɛɛ anɔ klamɔfoi lɛ damɔɔ amɛtsɔɔ nɔ ni baaba wɔsɛɛ lɛ, shi moŋ bɔ ni mɛi lɛ feɔ amɛ nii amɛhãa lɛ. Akɛ nɔkwɛmɔnɔ lɛ, klamɔfonyo ni he esa lɛ biɔ mɔ ni eba eŋɔɔ lɛ saji komɛi, ni no sɛɛ lɛ, ekwɛɔ mɔ lɛ nifeemɔ, ni eboɔ mɔ lɛ toi jogbaŋŋ hu, akɛ aleenɔ ebaana nɔ ni yaa nɔ yɛ mɔ lɛ shihilɛ mli lo. Kɛ́ ena nɔ ko nakai lɛ, ewieɔ lɛ tamɔ nɔ ni klamɔ nɔ etsɔ ele, tsɛbelɛ mɔ lɛ nifeemɔ ko loo wiemɔ ko ni ewie ni ehiɛ bɛ ehe nɔ lɛ ji nɔ ni hã ele. Klamɔfoi komɛi ehã mɛi ehe amɛ amɛye, ni amɛhe shika pii yɛ amɛdɛŋ.\nKɛ́ wɔheɔ ŋulamiiaŋkwɛmɔ kɛ klamɔ wɔyeɔ lɛ, belɛ wɔheɔ wɔyeɔ akɛ atsɔ hiɛ atsɔɔ nɔ ni baaba wɔnɔ wɔsɛɛ. Shi ani nakai sane lɛ ji? Biblia lɛ hãa wɔleɔ akɛ, wɔbaanyɛ wɔhala nɔ ni wɔbaasumɔ ni wɔhe wɔye loo nɔ ni wɔbaasumɔ ni wɔfee yɛ shihilɛ mli, ni nibii ni wɔhalaa lɛ baatsɔɔ bɔ ni wɔwɔsɛɛ baaji.—Yoshua 24:15.\nNyɔŋmɔ tsuji tsiɔ amɛhe kɛjeɔ ŋulamiiaŋkwɛmɔ kɛ klamɔ he yɛ yiŋtoo kroko hewɔ. No ji akɛ, Nyɔŋmɔ nyɛɔ nifeemɔi nɛɛ. Biblia lɛ kɛɔ akɛ: “Akana mɔ ko yɛ nyɛteŋ . . . ni klaa, aloo mɔ ni feɔ majik, aloo mɔ ni biɔ nii, aloo mɔ ni yeɔ ŋkunyaa, aloo mɔ ni tsuɔ mɛi tsofã, aloo mɔ ni yaa mumɔi atsɛlɔ loo klamɔfonyo ŋɔɔ, aloo mɔ ni biɔ gbohii anii. Ejaakɛ Yehowa miihi mɔ fɛɛ mɔ ni feɔ nɛkɛ nibii nɛɛ.” *—5 Mose 18:10-12.\n^ kk. 17 Yehowa ji “Mɔ Ni Nɔ Kwɔ Fe Fɛɛ yɛ shikpɔŋ lɛ nɔ fɛɛ” lɛ gbɛ́i.—Lala 83:18.


Yesu—“Gbohiiashitee lɛ kɛ Wala Lɛ” ( Yohane 11) | Yesu Wala Shihilɛ\nYESU BASHƐ SHI BE NI LAZARO EGBO SƐƐ\nYesu jɛ Perea ni ebashɛ akrowa ko ni atsɛɔ lɛ Betania lɛ klotia. Betania kã Yerusalem boka, ni ekɛ lɛ teŋ jekɛmɔ aaafee kilomitai etɛ. Maria kɛ Marta, ni ji Lazaro nyɛmimɛi yei lɛ, miifo Lazaro ni gbo etsɛko lɛ. Mɛi babaoo eba koni amɛbashɛje amɛmii.\nKɛkɛ ni mɔ ko bakɛɛ Marta akɛ Yesu miiba, ni Marta he fee oya ni ekɛ lɛ yakpe. Marta kɛɛ Yesu nɔ ni ekɛ Maria fɛɛ susuɔ he yɛ gbii ejwɛ ni tsɔ hiɛ lɛ mli akɛ: “Nuŋtsɔ, eji oyɛ biɛ kulɛ, minyɛmi nuu lɛ náaa agbo.” Shi no etsɔɔɔ akɛ ebɛ hiɛnɔkamɔ. Marta kɛɛ akɛ: “Mile akɛ nɔ fɛɛ nɔ ni obaabi Nyɔŋmɔ lɛ, Nyɔŋmɔ kɛbaahã bo.” (Yohane 11:21, 22) Loloolo lɛ, Marta nuɔ he akɛ, Yesu baanyɛ aye abua enyɛmi nuu lɛ.\nYesu kɛɛ lɛ akɛ: “Onyɛmi nuu lɛ baate shi.” Marta nu shishi akɛ Yesu miiwie gbohiiashitee ni baaba wɔsɛɛ yɛ shikpɔŋ lɛ nɔ lɛ he, ni ji hiɛnɔkamɔ ni Abraham kɛ mɛi krokomɛi hu ná lɛ nɔŋŋ. Ni ewie wiemɔi ni nyiɛ sɛɛ nɛɛ kɛtsɔɔ akɛ eheɔ eyeɔ akɛ bɔ fɛɛ bɔ ni fee lɛ ebaaba mli nakai, ekɛɛ akɛ: “Mile akɛ ebaate shi yɛ gbohiiashitee lɛ mli yɛ naagbee gbi lɛ nɔ.”—Yohane 11:23, 24.\nShi, ani Yesu baafee shihilɛ lɛ he nɔ ko amrɔ nɔŋŋ? Ekai Marta akɛ Nyɔŋmɔ ehã lɛ hewalɛ yɛ gbele nɔ, ekɛɛ akɛ: “Mɔ ni jieɔ hemɔkɛyeli kpo yɛ mimli lɛ, kɛ́ egbo po lɛ, ebaaba wala mli; ni mɔ fɛɛ mɔ ni hiɛ kã ni jieɔ hemɔkɛyeli kpo yɛ mimli lɛ gboŋ kɔkɔɔkɔ.”—Yohane 11:25, 26.\nYesu etsɔɔɔ yɛ biɛ akɛ ekaselɔi ni yɔɔ yɛ nakai beiaŋ lɛ gboiŋ kɔkɔɔkɔ. Ejaakɛ taakɛ Yesu etsɔ hiɛ ekɛɛ ebɔfoi lɛ, lɛ po ebaagbo. (Mateo 16:21; 17:22, 23) Yesu miima nɔ mi akɛ mɛi ni jieɔ hemɔkɛyeli kpo yɛ emli lɛ baaná naanɔ wala. Mɛi babaoo baaná nakai wala lɛ kɛtsɔ gbohiiashitee nɔ. Ni kɛ̃lɛ, anɔkwafoi ni yɔɔ wala mli kɛyashi shihilɛ gbɛjianɔtoo nɛɛ naagbee lɛ gboiŋ kɔkɔɔkɔ. Enɛ hewɔ lɛ, mɔ fɛɛ mɔ ni jieɔ hemɔkɛyeli kpo yɛ Yesu mli lɛ baanyɛ aná nɔmimaa akɛ gbele yeŋ enɔ kɛyaŋ naanɔ.\nShi ani Yesu, mɔ ni wie etsɛko akɛ “Miji gbohiiashitee lɛ kɛ wala lɛ,” baanyɛ aye abua Lazaro ni gbo gbii ejwɛ nɛ lɛ? Yesu bi Marta akɛ: “Ani oheɔ enɛ oyeɔ?” Ehã lɛ hetoo akɛ: “Hɛɛ, Nuŋtsɔ, miheɔ miyeɔ akɛ bo ji Kristo lɛ, Nyɔŋmɔ Bi lɛ, mɔ ni baa je lɛ mli lɛ.” Akɛni Marta yɛ hemɔkɛyeli akɛ Yesu baanyɛ afee nɔ ko nakai gbi lɛ nɔŋŋ hewɔ lɛ, ewo foi kɛtee shĩa ni eyatsɛ Maria ni ekɛɛ lɛ akɛ: “Tsɔɔlɔ lɛ eba ni eetsɛ bo.” (Yohane 11:25-28) Kɛkɛ ni Maria shi shĩa lɛ, nɔŋŋ kɛkɛ ni mɛi krokomɛi lɛ hu yi esɛɛ ejaakɛ amɛsusu akɛ eeya Lazaro gbonyo bu lɛ he.\nYɛ no najiaŋ lɛ, Maria tee Yesu ŋɔɔ ni eho egbee Yesu naji anaa ni ebɔi yaafo, ni eti nɔ ni Marta ewie momo lɛ mli akɛ: “Nuŋtsɔ, eji oyɛ biɛ kulɛ, minyɛmi nuu lɛ náaa agbo.” Be ni Yesu na bɔ ni Maria kɛ mɛi ni fata ehe lɛ foɔ lɛ, ewerɛ ho ehe, ehao, ni ehiŋmɛiiaŋ kpala nu. Enɛ fee mɛi ni damɔ jɛmɛ lɛ naakpɛɛ waa. Shi amɛteŋ mɛi komɛi bi akɛ: ‘Kɛji Yesu nyɛ egbele shwilafo lɛ hiŋmɛii lɛ, ani enyɛŋ efee ni kulɛ mɔ nɛ akagbo?’—Yohane 11:32, 37.\nBe ni Yesu bashɛ Betania klotia lɛ, no mli lɛ, mɛni eba?\nMɛni hewɔ Marta heɔ eyeɔ akɛ abaatee gbohii ashi lɛ?\nMɛɛ gbɛ nɔ Yesu tsɔɔ yɛ akɛ ebaanyɛ etee Lazaro shi?\nKɛmaje Mɔ Ko Kɛmaje Mɔ Ko “Gbohiiashitee lɛ kɛ Wala Lɛ”\njy yitso 90 bf. 212-213


Mɛni Ji Nyɔŋmɔ Yiŋtoo Kɛhã Shikpɔŋ Lɛ? | Biblia lɛ Tsɔɔ\nMɛni ji Nyɔŋmɔ yiŋtoo kɛha adesai?\nMɛɛ gbɛ nɔ atsɔ atswa Nyɔŋmɔ mpoa?\nTe shikpɔŋ lɛ nɔ shihilɛ baafee aha tɛŋŋ yɛ wɔsɛɛ be mli?\n1. Mɛni ji Nyɔŋmɔ yiŋtoo kɛha shikpɔŋ lɛ?\nNYƆŊMƆ yiŋtoo kɛha shikpɔŋ lɛ yɛ miishɛɛ waa diɛŋtsɛ. Yehowa miisumɔ ni shikpɔŋ lɛ nɔ ayi obɔ kɛ gbɔmɛi ni yɔɔ miishɛɛ kɛ gbɔmɔtsoŋ hewalɛ kpakpa. Biblia lɛ kɛɔ akɛ, “Nyɔŋmɔ fee trom yɛ Eden,” ni ‘eha tsei fɛɛ ni kɛ́ akwɛ ni aaaba mɔ tsine ni amɛhi ha yeli hu kwɛ̃.’ Beni Nyɔŋmɔ ebɔ klɛŋklɛŋ nuu kɛ yoo ni ji Adam kɛ Hawa sɛɛ lɛ, E-kɛ amɛ wo nakai shihilɛhe fɛfɛo lɛ mli ni ekɛɛ amɛ akɛ: “Nyɛfɔa ni nyɛyi afáa ni nyɛyia shikpɔŋ lɛ nɔ obɔ, ni nyɛnaanaa nɔ.” (1 Mose 1:28; 2:8, 9, 15) No hewɔ lɛ, eji Nyɔŋmɔ yiŋtoo akɛ adesai afɔ́, ni amɛlɛɛ amɛshihilɛhe ni ji abɔɔ lɛ husui amli kɛkpele shikpɔŋ muu lɛ fɛɛ nɔ, koni amɛkwɛ kooloi lɛ anɔ.\n2. (a) Te wɔfeɔ tɛŋŋ wɔleɔ akɛ Nyɔŋmɔ yiŋtoo kɛha shikpɔŋ lɛ baaba mli? (b) Mɛni ji nɔ ni Biblia lɛ kɛɔ yɛ adesai ni baahi shi kɛya naanɔ lɛ ahe?\n2 Ani osusuɔ akɛ Yehowa Nyɔŋmɔ yiŋtoo akɛ gbɔmɛi ahi paradeiso mli yɛ shikpɔŋ nɔ lɛ baaba mli be ko? Nyɔŋmɔ jaje akɛ: “Mi miwie, ni mi nɔŋŋ maha aba mli.” (Yesaia 46:9-11; 55:11) Hɛɛ, Nyɔŋmɔ baatsu nɔ ni eto eyiŋ yɛ he lɛ he nii kɛ̃! Ekɛɛ “ebɔɔɔ [shikpɔŋ] lɛ efolo, shi eshɔ̃ lɛ ni ahi nɔ.” (Yesaia 45:18) Mɛɛ gbɔmɛi nɛkɛ Nyɔŋmɔ sumɔɔ ni amɛhi shikpɔŋ lɛ nɔ? Ni afii enyiɛ esumɔɔ ni amɛkɛhi shi yɛ biɛ kɛyashi? Biblia lɛ haa hetoo akɛ: ‘Jalɔi lɛ, shikpɔŋ lɛ aaatsɔ amɛnɔ̃ ni amɛaahi nɔ daa.’—Lala 37:29; Kpojiemɔ 21:3, 4.\n3. Mɛɛ shihilɛi ni yɔɔ mɔbɔ yɔɔ shikpɔŋ lɛ nɔ amrɔ nɛɛ, ni mɛɛ sanebimɔi enɛ teeɔ lɛ shi?\n3 Eyɛ faŋŋ akɛ enɛ bako mli. Amrɔ nɛɛ gbɔmɛi ahe yeɔ ni amɛgboiɔ; amɛkɛ amɛhe nɔɔ, ni amɛgbeɔ amɛhe tete po. Nɔ ko etɔ̃tɔ. Ni kɛlɛ, eka shi faŋŋ akɛ ejeee Nyɔŋmɔ yiŋtoo akɛ shikpɔŋ lɛ atsɔ tamɔ bɔ ni wɔnaa lɛ ŋmɛnɛ lɛ! Mɛni ba? Mɛni hewɔ Nyɔŋmɔ yiŋtoo lɛ bako mli? Akɛni naagba lɛ je shishi kɛjɛ ŋwɛi hewɔ lɛ, yinɔsane wolo ni adesa ŋma ko kwraa bɛ ni baanyɛ aha wɔ hetoo.\nBƆ NI FEE NI HENYƐLƆ KO BA SHIHILƐ MLI\n4, 5. (a) Namɔ ji mɔ diɛŋtsɛ ni kɛ Hawa wie kɛtsɔ onufu nɔ lɛ? (b) Mɛɛ gbɛ nɔ mɔ ko ni tsutsu ko lɛ eyɔɔ jeŋba kpakpa ni eyeɔ anɔkwa hu lɛ baanyɛ abatsɔ julɔ?\n4 Biblia mli klɛŋklɛŋ wolo lɛ gbaa wɔ mɔ ko ni teɔ shi ewoɔ Nyɔŋmɔ ni bajie ehe shi etsɔɔ yɛ Eden abɔɔ lɛ mli lɛ he sane. Awie ehe akɛ “onufu,” shi ejeee kooloo folo ko kɛkɛ. Naagbee wolo ni yɔɔ Biblia lɛ mli lɛ tsɔɔ akɛ lɛ ‘atsɛɔ lɛ Abonsam kɛ Satan ní shishiuɔ jeŋ muu lɛ fɛɛ lɛ.’ Atsɛɔ lɛ hu akɛ ‘blema onufu.’ (1 Mose 3:1; Kpojiemɔ 12:9) Nɛkɛ ŋwɛibɔfo loo mumɔŋ bɔɔ nɔ ni anaaa ni yɔɔ hewalɛ nɛɛ kɛ onufu ko tsu nii ni ekɛ Hawa wie taakɛ bɔ ni mɔ ko ni le ŋaa nyɛɔ ewieɔ ni ehaa efeɔ tamɔ nɔ ni gbee lɛ miijɛ tsobi ko ni bɛŋkɛ lɛ naa lɛ. Ŋwanejee ko bɛ he akɛ beni Nyɔŋmɔ saa shikpɔŋ lɛ nɔ eha adesai lɛ, no mli lɛ nakai mumɔŋ gbɔmɔ lɛ yɛ jɛi.—Hiob 38:4, 7.\n5 Shi kɛlɛ, akɛni Yehowa nibɔɔ nii lɛ fɛɛ yeɔ emuu hewɔ lɛ, namɔ bɔ “Abonsam” kɛ “Satan” nɛɛ? Yɛ ekukufoo mli lɛ, Nyɔŋmɔ mumɔŋ bii ni yɔɔ hewalɛ lɛ ateŋ mɔ kome ni fee ehe Abonsam. Te fee tɛŋŋ eba lɛ nakai? Esa akɛ wɔyɔse akɛ mɔ ko ni tsutsu ko lɛ eyɔɔ jeŋba kpakpa ní eyeɔ anɔkwa hu lɛ baanyɛ abatsɔ julɔ. Te feɔ tɛŋŋ ebaa lɛ nakai? Ekolɛ mɔ lɛ baaŋmɛ gbɛ koni akɔnɔ fɔŋ ahé shi yɛ etsui mli. Kɛji akɛ etee nɔ esusu he lɛ, ekolɛ nakai akɔnɔ fɔŋ lɛ mli baawa waa. Kɛkɛ lɛ, ebaatsu akɔnɔ fɔŋ nɛɛ he nii kɛji hegbɛ lɛ ba.—Yakobo 1:13-15.\n6. Te fee tɛŋŋ ni Nyɔŋmɔ mumɔŋ bi ko ni yɔɔ hewalɛ batsɔ Satan Abonsam lɛ?\n6 Nakai ji bɔ ni eba lɛ yɛ Satan Abonsam gbɛfaŋ. Eka shi faŋŋ akɛ enu ni Nyɔŋmɔ miikɛɛ Adam kɛ Hawa akɛ amɛfɔ́ ni amɛyi shikpɔŋ lɛ nɔ obɔ kɛ amɛshwiei. (1 Mose 1:27, 28) Eyɛ faŋŋ akɛ Satan susu sane he akɛ, ‘Adesai nɛɛ fɛɛ baanyɛ amɛkɛ jamɔ aha mi moŋ fe nɔ ni amɛkɛaaha Nyɔŋmɔ!’ No hewɔ lɛ, ená akɔnɔ fɔŋ yɛ etsui mli. Yɛ naagbee mli lɛ, etsu nakai akɔnɔ lɛ he nii ni elaka Hawa kɛtsɔ Nyɔŋmɔ he ni emale eha lɛ lɛ nɔ. (1 Mose 3:1-5) No hewɔ lɛ, ebatsɔ “Abonsam,” ni eshishi ji “Heguɔgbelɔ.” Yɛ nakai beaŋ nɔŋŋ lɛ, ebatsɔ “Satan” ni eshishi ji “Shitee-kɛwolɔ.”\n7. (a) Mɛni hewɔ Adam kɛ Hawa gboi lɛ? (b) Mɛni hewɔ Adam shwiei fɛɛ gbɔlɔɔ ni amɛgboiɔ lɛ?\n7 Satan Abonsam tsɔ amale wiemɔi kɛ lakamɔi anɔ eha Adam kɛ Hawa gbo Nyɔŋmɔ nɔ toi. (1 Mose 2:17; 3:6) Enɛ hewɔ lɛ, yɛ naagbee mli lɛ amɛgboi taakɛ Nyɔŋmɔ kɛɛ ebaaba amɛnɔ kɛji amɛgbo enɔ toi lɛ pɛpɛɛpɛ. (1 Mose 3:17-19) Akɛni beni Adam tɔ̃ lɛ ebatsɔ mɔ ni yeee emuu hewɔ lɛ, eshwiei fɛɛ ná esha akɛ gboshinii kɛjɛ eŋɔɔ. (Romabii 5:12) Abaanyɛ akɛ tsɛŋsi ni akɛshãa bodobodo afee shihilɛ nɛɛ he mfoniri. Kɛji akɛ tsɛŋsi lɛ he eboda lɛ, te bodobodoi fɛɛ ni ashãa yɛ mli lɛ ahe feɔ tɛŋŋ? Eko fɛɛ eko he bodaa loo etɔɔ fã. Nakai nɔŋŋ adesa fɛɛ adesa ná “kadimɔ nɔ” ni ji emuu ni ayeee kɛjɛ Adam ŋɔɔ akɛ gboshinii. No hewɔ ni adesai fɛɛ gbɔlɔɔ ni amɛgboiɔ lɛ.—Romabii 3:23.\n8, 9. (a) Mɛɛ mpoa ekã shi faŋŋ akɛ Satan tswa? (b) Mɛni hewɔ Nyɔŋmɔ kpataaa atuatselɔi lɛ ahiɛ amrɔ nɔŋŋ lɛ?\n8 Beni Satan ha Adam kɛ Hawa fee esha amɛshi Nyɔŋmɔ lɛ, no mli lɛ eenyiɛ amɛhiɛ kɛmiitse atũa diɛŋtsɛ. Eete shi eewo gbɛ ni Yehowa tsɔɔ nɔ eyeɔ nɔ lɛ. Yɛ gbɛ ko nɔ lɛ, nɔ ni Satan tsɔɔ ji akɛ: ‘Nyɔŋmɔ ji nɔyelɔ fɔŋ. Emaleɔ ni ekɛ nibii kpakpai teeɔ eshishibii lɛ. Nyɔŋmɔ nɔyeli he ehiaaa adesai. Amɛbaanyɛ amɛkpɛ amɛyiŋ yɛ nɔ ni hi kɛ nɔ ni ehiii he. Ni amɛbaaná shihilɛ kpakpa mli ŋɔɔmɔ yɛ minɔyeli shishi.’ Te Nyɔŋmɔ baatsu mpoatswaa kɛ jɛmɔ nɛɛ he nii eha tɛŋŋ? Mɛi komɛi susuɔ akɛ kulɛ esa akɛ Nyɔŋmɔ akpata atuatselɔi lɛ ahiɛ. Shi kulɛ, ani no baaha Satan mpoatswaa lɛ hetoo? Kulɛ, ani no baaye he odase akɛ gbɛ ni Nyɔŋmɔ tsɔɔ nɔ eyeɔ nɔ lɛ ja?\n9 Jalɛ sane ni Yehowa yeɔ yɛ gbɛ ni yeɔ emuu nɔ lɛ eŋmɛɛɛ lɛ gbɛ koni ekpata atuatselɔi lɛ ahiɛ amrɔ nɔŋŋ. Ekpɛ eyiŋ akɛ ebaabi ni aná be koni akɛha Satan mpoatswaa lɛ hetoo yɛ gbɛ ni haa mɔ tsui nyɔɔ emli nɔ, koni akɛma nɔ mi akɛ Abonsam ji amalelɔ. No hewɔ lɛ, Nyɔŋmɔ kpɛ eyiŋ akɛ ebaaŋmɛ adesai agbɛ koni amɛye amɛ diɛŋtsɛ amɛhe nɔ yɛ Satan hewalɛ shishi kɛyashi be ko. Abaasusu nɔ hewɔ ni Yehowa fee nakai, kɛ nɔ hewɔ ni eŋmɛ gbɛ koni be babaoo aho dani etsu saji nɛɛ ahe nii lɛ he yɛ wolo nɛɛ Yitso 11 lɛ mli. Shi kɛlɛ, amrɔ nɛɛ ehi akɛ obaasusu sane nɛɛ he: Ani eja gbɛ akɛ Adam kɛ Hawa abo Satan, mɔ ni efeko nɔ ko kpakpa ko kɛhako amɛ dã lɛ toi? Ani eja yɛ amɛgbɛfaŋ akɛ amɛaahe amɛye akɛ Yehowa ni ji mɔ ni ha amɛ nibii fɛɛ ni amɛyɔɔ lɛ ji yiwalɔ kɛ amalelɔ? Mɛni ji nɔ ni kulɛ obaafee?\n10. Mɛɛ gbɛ nɔ oootsɔ ofi Yehowa sɛɛ koni okɛha Satan mpoatswaa lɛ hetoo?\n10 Ehi jogbaŋŋ akɛ wɔɔsusu sanebimɔi nɛɛ ahe, ejaakɛ wɔteŋ mɔ fɛɛ mɔ kɛ saji ni tamɔ nakai nɔŋŋ miikpe ŋmɛnɛ. Hɛɛ, oyɛ hegbɛ ni okɛaafi Yehowa sɛɛ koni okɛha Satan mpoatswaa lɛ hetoo. Obaanyɛ okpɛlɛ Yehowa nɔ akɛ o-Nɔyelɔ koni okɛye obua ni ana akɛ Satan ji amalelɔ. (Lala 73:28; Abɛi 27:11) Dɔlɛ sane ji akɛ, yɛ gbɔmɛi akpekpei abɔ ni yɔɔ je nɛŋ fɛɛ lɛ ateŋ lɛ, mɛi fioo ko pɛ kɔɔ shidaamɔ ni tamɔ nakai. Enɛ teeɔ sanebimɔ ko ni he hiaa shi akɛ, Ani Biblia lɛ tsɔɔ diɛŋtsɛ akɛ Satan ji mɔ ni yeɔ je nɛɛ nɔ?\nNAMƆ YEƆ JE NƐƐ NƆ?\nEji maŋtsɛyelii fɛɛ ni yɔɔ je lɛŋ lɛ jeee Satan nɔ kulɛ, ani ebaanyɛ ekɛhã Yesu?\n11, 12. (a) Mɛɛ gbɛ nɔ kaa ko ni Yesu kɛkpe lɛ jieɔ lɛ kpo akɛ Satan ji je nɛŋ nɔyelɔ? (b) Mɛni hu maa nɔ mi akɛ Satan ji je nɛŋ nɔyelɔ?\n11 Yesu ejeee he ŋwane kɔkɔɔkɔ akɛ Satan ji mɔ ni yeɔ je nɛɛ nɔ. Be ko lɛ, Satan tsɔ naakpɛɛ gbɛ nɔ “eŋɔ jeŋ maŋtsɛyelihei fɛɛ kɛ amɛnunyam lɛ etsɔɔ” Yesu. Kɛkɛ ni Satan wo Yesu shi akɛ: “Maŋɔ enɛɛmɛi fɛɛ mahao, kɛji okula shi oja mi lɛ.” (Mateo 4:8, 9; Luka 4:5, 6) Susumɔ enɛ he okwɛ. Kulɛ ani nii ni Satan ŋɔɔ ehaa Yesu lɛ baafee kaa kɛha Yesu kɛji akɛ Satan jeee nɛkɛ maŋtsɛyelii nɛɛ anɔyelɔ? Yesu ekɛɛɛ akɛ je lɛŋ maŋtsɛyelii lɛ jeee Satan nɔ̃. Ekã shi faŋŋ akɛ, eji Satan jeee hewalɛ ni hɔ je lɛŋ maŋtsɛyelii lɛ asɛɛ kulɛ, Yesu baaha ale enɛ.\n12 Eji anɔkwale akɛ Yehowa ji Nyɔŋmɔ Ofe, ni lɛ ji je lɛ kɛ emli naakpɛɛ nibii nɛɛ fɛɛ a-Bɔlɔ. (Kpojiemɔ 4:11) Kɛlɛ, awieee he yɛ Biblia lɛ mli he ko he ko akɛ Yehowa Nyɔŋmɔ loo Yesu Kristo ji je nɛɛ nɔyelɔ. Yɛ anɔkwale mli lɛ, Yesu tsɛ́ Satan diɛŋtsɛ akɛ “je nɛŋ lumɔ.” (Yohane 12:31; 14:30; 16:11) Biblia lɛ po tsɛɔ Satan Abonsam akɛ “je nɛŋ nyɔŋmɔ.” (2 Korintobii 4:3, 4) Kristofonyo bɔfo Yohane ŋma yɛ Satan loo shitee-kɛwolɔ nɛɛ he akɛ: “Jeŋ muu lɛ fɛɛ kã mɔ fɔŋ lɛ mli.”—1 Yohane 5:19.\nGBƐ NI ABAATSƆ NƆ AJIE SATAN JE LƐ KƐYA\n13. Mɛni hewɔ ehe hiaa ni aná jeŋ hee lɛ?\n13 Beni afii lɛ hoɔ kɛyaa lɛ, belɛ je lɛŋ shihilɛ miiya nɔ eefee oshara. Emli eyi obɔ kɛ asraafoi ni miiwu ta, maŋkwralɔi ni yeee anɔkwa, jamɔŋ hiɛnyiɛlɔi osatofoi, kɛ efɔŋfeelɔi. Anyɛŋ atsake jeŋ muu lɛ fɛɛ. Biblia lɛ tsɔɔ akɛ be eshɛ ni Nyɔŋmɔ baatsɔ eta ni ji Harmagedon lɛ nɔ ejie jeŋ fɔŋ nɛɛ kɛya. Akɛ jalɛ jeŋ hee baato najiaŋ.—Kpojiemɔ 16:14-16.\n14. Namɔ Nyɔŋmɔ ehala koni efee E-Maŋtsɛyeli lɛ nɔ Maŋtsɛ, ni te agba enɛ he sane afɔ̃ shi aha tɛŋŋ?\n14 Yehowa Nyɔŋmɔ ehala Yesu Kristo koni efee E-ŋwɛi Maŋtsɛyeli loo nɔyeli lɛ nɔ Maŋtsɛ. Biblia lɛ gba efɔ̃ shi yɛ blema tɔ̃ɔ akɛ: “Afɔ́ bi fufɔoo aha wɔ, aha wɔ binuu hu; ni elumɔyeli lɛ aaakã ekɔŋ nɔ, ni aaatsɛ́ egbɛi akɛ . . . Hejɔlɛ lumɔ. Elumɔyeli lɛ shweremɔ kɛ hejɔlɛ lɛ sɛɛ efoŋ.” (Yesaia 9:5, 6) Yesu tsɔɔ esɛɛnyiɛlɔi lɛ koni amɛsɔle yɛ maŋtsɛyeli nɛɛ he akɛ: “Omaŋtsɛyeli lɛ aba; afee nɔ ni osumɔɔ yɛ shikpɔŋ lɛ nɔ, taakɛ afeɔ yɛ ŋwɛi lɛ.” (Mateo 6:10) Taakɛ wɔbaana yɛ wolo nɛɛ mli yɛ sɛɛ mli lɛ, etsɛŋ ni Nyɔŋmɔ Maŋtsɛyeli lɛ baajie je nɛŋ nɔyelii lɛ fɛɛ kɛya, ni ebaye amɛnajiaŋ. (Daniel 2:44) Kɛkɛ lɛ, Nyɔŋmɔ Maŋtsɛyeli lɛ baafee shikpɔŋ lɛ paradeiso.\nJEŊ HEE KO EBƐŊKƐ!\n15. Mɛni ji “shikpɔŋ hee” lɛ?\n15 Biblia lɛ maa nɔ mi kɛhaa wɔ akɛ: “Yɛ [Nyɔŋmɔ] eshiwoo lɛ naa lɛ wɔmiikwɛ ŋwɛi hee kɛ shikpɔŋ hee ni jalɛ hiɔ mli lɛ gbɛ.” (2 Petro 3:13; Yesaia 65:17) Bei komɛi kɛji akɛ Biblia lɛ miiwie “shikpɔŋ” lɛ he lɛ, ekɔɔ gbɔmɛi ni yɔɔ shikpɔŋ lɛ nɔ lɛ ahe. (1 Mose 11:1) No hewɔ lɛ, jalɛ “shikpɔŋ hee” lɛ ji gbɔmɛi ni Nyɔŋmɔ kpɛlɛɔ amɛnɔ.\n16. Mɛɛ nikeenii ko ni eko kɛ lɛ yeee egbɔ Nyɔŋmɔ kɛbaaha mɛi ni ekpɛlɛɔ amɛnɔ lɛ, ni mɛni esa akɛ wɔfee koni wɔnine ashɛ nɔ?\n16 Yesu wo shi akɛ yɛ jeŋ hee ni baa lɛ mli lɛ, mɛi ni Nyɔŋmɔ ekpɛlɛ amɛnɔ lɛ anine baashɛ “naanɔ wala” nɔ akɛ nikeenii. (Marko 10:30) Ofainɛ ni ogbele o-Biblia lɛ kɛya Yohane 3:16 kɛ Yohane 17:3 lɛ ni okane nɔ ni Yesu kɛɛ esa akɛ wɔfee koni wɔnine ashɛ naanɔ wala nɔ lɛ he sane yɛ jɛmɛ. Agbɛnɛ, susumɔ jɔɔmɔi ni Biblia lɛ tsɔɔ akɛ mɛi ni abaabu amɛ akɛ amɛsa kɛha nakai nikeenii ni yɔɔ naakpɛɛ ni jɛ Nyɔŋmɔ ŋɔɔ lɛ anine baashɛ nɔ yɛ shikpɔŋ nɔ Paradeiso ni baa lɛ mli lɛ he okwɛ.\n17, 18. Te wɔɔfee tɛŋŋ wɔná nɔmimaa akɛ toiŋjɔlɛ kɛ shweshweeshwe shihilɛ baahi shikpɔŋ lɛ nɔ he fɛɛ he lɛ?\n17 Efɔŋfeemɔ, tawuu, awuiyeli, kɛ basabasafeemɔ sɛɛ baafo. “Mɔ fɔŋ lɛ bɛ dɔŋŋ . . . Shi mɛi ni he jɔ lɛ, shikpɔŋ lɛ aaatsɔ̃ amɛnɔ̃.” (Lala 37:10, 11) Toiŋjɔlɛ baahi shi ejaakɛ ‘Nyɔŋmɔ baaha tai asɛɛ afo kɛyashi shikpɔŋ lɛ naagbeehei lɛ.’ (Lala 46:10; Yesaia 2:4) Kɛkɛ lɛ, “jalɔ aaafrɔke, ni hejɔlɛ aaafa kɛyashi beyinɔ ni nyɔɔŋtsere bɛ dɔŋŋ”—ni enɛ tsɔɔ naanɔ toiŋjɔlɛ!—Lala 72:7.\n18 Yehowa jálɔi baahi shi yɛ shweshweeshwe shihilɛ mli. Be fɛɛ be ni Israelbii ni hi shi yɛ Biblia beaŋ lɛ feɔ toiboo amɛhaa Nyɔŋmɔ lɛ, amɛhiɔ shi shweshweeshwe. (3 Mose 25:18, 19) Kwɛ miishɛɛ ni eeeji akɛ wɔbaaná shweshweeshwe shihilɛ ni tamɔ nakai nɔŋŋ mli ŋɔɔmɔ yɛ Paradeiso lɛ mli!—Yesaia 32:18; Mika 4:4.\n19. Te wɔfeɔ tɛŋŋ wɔleɔ akɛ niyenii baafa babaoo yɛ Nyɔŋmɔ jeŋ hee lɛ mli lɛ?\n19 Hɔmɔ yeŋ mɔ ko dɔŋŋ. Lalatsɛ lɛ lá akɛ: “Shikpɔŋ lɛ nɔ aaaba abele babaoo kɛyashwie gɔji lɛ ayiteaŋ.” (Lala 72:16) Yehowa Nyɔŋmɔ baajɔɔ enɔkwafoi lɛ, ni ‘shikpɔŋ lɛ diɛŋtsɛ aaaba enii.’—Lala 67:7.\n20. Mɛni hewɔ wɔbaanyɛ wɔná nɔmimaa akɛ shikpɔŋ muu lɛ fɛɛ baatsɔ paradeiso lɛ?\n20 Shikpɔŋ muu lɛ fɛɛ baatsɔ paradeiso. Abaamamɔ tsũi heei fɛfɛji, ni abaafee abɔɔi fɛfɛji yɛ shikpɔŋ lɛ nɔ hei ni adesai eshafeelɔi efite jɛmɛ yɛ bei ni eho lɛ amli lɛ. (Yesaia 65:21-24; Kpojiemɔ 11:18) Beni be shwieɔ mli lɛ, abaalɛɛ shikpɔŋ lɛ fãi srɔtoi ni asaa nɔ lɛ amli kɛyashi be mli ni shikpɔŋ muu lɛ fɛɛ nɔ baafee fɛo ni eba nii taakɛ Eden abɔɔ lɛ ji lɛ. Ni Nyɔŋmɔ baaya nɔ ‘agbɛ edɛŋ ni eha nɔ fɛɛ nɔ ní hiɛ kã lɛ atɔ kɛ nii ní etaoɔ.’—Lala 145:16.\n21. Mɛni tsɔɔ akɛ toiŋjɔlɛ baahi adesai kɛ kooloi ateŋ?\n21 Toiŋjɔlɛ baahi adesai kɛ kooloi ateŋ. Kooloi ni hiɛ yɔɔ la kɛ shia kooloi baaye nii yɛ he kome. Gbekɛ bibioo po sheŋ kooloi ni amrɔ nɛɛ amɛhe yɔɔ oshara lɛ agbeyei.—Yesaia 11:6-9; 65:25.\n22. Mɛni abaafee yɛ hela he?\n22 Hela sɛɛ baafo. Ákɛ Nyɔŋmɔ ŋwɛi Maŋtsɛyeli lɛ nɔ Maŋtsɛ lɛ, Yesu baatsá mɛi yɛ gbɛ ni da kwraa nɔ fe nɔ ni efee beni eyɔɔ shikpɔŋ lɛ nɔ lɛ. (Mateo 9:35; Marko 1:40-42; Yohane 5:5-9) Kɛkɛ lɛ, “maŋbii lɛ ateŋ mɔ ko ekɛɛŋ akɛ: Migbɔjɔ [“mihe miiye,” NW]!”—Yesaia 33:24; 35:5, 6.\n23. Mɛni hewɔ gbohiiashitee lɛ baaha wɔtsui anya kɛ miishɛɛ lɛ?\n23 Abaatee wɔsuɔlɔi ni egboi lɛ ashi kɛba wala mli kɛ gbɛkpamɔ akɛ amɛgboiŋ dɔŋŋ. Abaatee mɛi fɛɛ ni egboi ni amɛyɔɔ Nyɔŋmɔ kaimɔ mli lɛ ashi kɛba wala mli ekoŋŋ. Yɛ anɔkwale mli lɛ, “gbohiiashitee baaba, ni jalɔi kɛ mɛi ni ejaaa fɛɛ baate shi.”—Bɔfoi lɛ Asaji 24:15; Yohane 5:28, 29.\n24. Te Paradeiso mli ni abaahi yɛ shikpɔŋ nɔ lɛ haa onuɔ he ohaa tɛŋŋ?\n24 Mɛɛ wɔsɛɛ be ni yɔɔ miishɛɛ mɛɔ mɛi ni halaa akɛ amɛaakase wɔ-Bɔlɔ Kpeteŋkpele ni ji Yehowa Nyɔŋmɔ he nii, ní amɛsɔmɔ lɛ lɛ nɛkɛ! Beni Yesu wo efɔŋfeelɔ ni asɛŋ lɛ yɛ emasɛi lɛ shi akɛ “okɛ mi aaahi Paradeiso” lɛ, no mli lɛ eewie shikpɔŋ nɔ Paradeiso ni baa lɛ he. (Luka 23:43) Ehe miihia ni wɔkase Yesu Kristo ni ji mɔ ni abaatsɔ enɔ akɛ jɔɔmɔi nɛɛ fɛɛ aba lɛ he nii babaoo.\nNyɔŋmɔ yiŋtoo akɛ ebaafee shikpɔŋ lɛ paradeiso lɛ baaba mli.—Yesaia 45:18; 55:11.\nSatan ji mɔ ni yeɔ je lɛ nɔ amrɔ nɛɛ.—Yohane 12:31; 1 Yohane 5:19.\nNyɔŋmɔ baajɔɔ adesai babaoo yɛ jeŋ hee ni baa lɛ mli.—Lala 37:10, 11, 29.


“Mafee Amɛ Jeŋmaŋ Kome”—Ezekiel 37:22\n“Mafee Amɛ Jeŋmaŋ Kome”\nNƆ NI ABAAWIE HE: Yehowa wo shi akɛ ebaabua ewebii lɛ anaa; gbalɛ ni kɔɔ tsei enyɔ lɛ ahe lɛ\n1, 2. (a) Mɛni ekolɛ ehã mɛi ni aŋɔ amɛ nom lɛ atsui fã lɛ? (b) Mɛni hewɔ amɛbaana nɔ ko ni amɛkpaaa gbɛ kwraa lɛ? (d) Mɛɛ sanebimɔi wɔbaasusu he?\nYƐ Nyɔŋmɔ gbɛtsɔɔmɔ naa lɛ, Ezekiel gba gbalɛi srɔtoi etsɔɔ nomii ni yɔɔ Babilon lɛ, ni etsɔ okadii anɔ efee enɛ. Yɛ klɛŋklɛŋ gbalɛ lɛ, kɛ nɔ ni ji enyɔ, kɛ nɔ ni ji etɛ, kɛ ekrokomɛi lɛ amli lɛ, ahã Ezekiel fee nibii komɛi kɛtsɔɔ kojomɔ ni abaakojo mɛi. (Eze. 3:24-26; 4:1-7; 5:1; 12:3-6) Anɔkwa, gbalɛi fɛɛ ni Ezekiel tsɔ okadii ni efee lɛ anɔ egba lɛ ji kojomɔi ni naa wala ni akɛbaaba Yudafoi lɛ anɔ.\n2 No hewɔ lɛ, kwɛ bɔ ni mɛi ni aŋɔ amɛ nom lɛ atsui baafã ahã be ni Ezekiel badamɔ shi ekoŋŋ yɛ amɛhiɛ, ni efee klalo akɛ ebaafee okadi kroko hu ni ji gbalɛ lɛ. Ekolɛ amɛshwie amɛyiŋ akɛ: ‘Mɛɛ sane ni kumɔɔ mɔ tsui ekoŋŋ ekɛbaahã wɔ ŋmɛnɛ?’ Shi amɛbaana nɔ ko ni amɛkpaaa gbɛ kwraa. Gbalɛ ni Ezekiel tsɔ okadi ni efee lɛ nɔ egba amrɔ nɛɛ yɛ srɔto kwraa. Eji gbalɛ ni hiɛ shiwoo ni yɔɔ miishɛɛ, shi jeee fɔbuu kojomɔ. (Eze. 37:23) Mɛɛ sane Ezekiel kɛhã nomii lɛ? Te eshishi lɛ? Mɛɛ gbɛ nɔ ekɔɔ Nyɔŋmɔ tsuji ahe ŋmɛnɛ? Hã wɔtao mli wɔkwɛ.\n“Amɛbaatsɔ Tso Kome Yɛ Midɛŋ”\nAKRABATSA 12A: Tsei Enyɔ Lɛ Ni Afee Amɛ Ekome Lɛ\n3. (a) Mɛni ‘Yuda tso lɛ’ damɔ shi kɛhã? (b) Mɛni hewɔ akɛɔ akɛ “Efraim tso lɛ” damɔ shi kɛhã wekui nyɔŋma maŋtsɛyeli lɛ?\n3 Yehowa fã Ezekiel akɛ ekɔlɔ tsei enyɔ ni eŋma yɛ ekome nɔ akɛ ‘Yuda nɔ,’ ni eŋma yɛ ekroko lɛ hu nɔ akɛ “Yosef, Efraim tso lɛ.” (Kanemɔ Ezekiel 37:15, 16.) Mɛni tsei enyɔ nɛɛ damɔ shi kɛhã? ‘Yuda tso’ lɛ damɔ shi kɛhã Yuda kɛ Benyamin wekui enyɔ maŋtsɛyeli lɛ. Maŋtsɛmɛi ni jɛ Yuda weku lɛ mli lɛ ye wekui enyɔ lɛ nɔ; agbɛnɛ hu, osɔfoi lɛ hu hi Yuda shikpɔŋ lɛ nɔ, ejaakɛ amɛsɔmɔ yɛ sɔlemɔ shĩa lɛ yɛ Yerusalem. (2 Kro. 11:13, 14; 34:30) No hewɔ lɛ, maŋtsɛmɛi ni jɛ David weku lɛ mli lɛ kɛ Levi osɔfoi lɛ hi Yuda maŋtsɛyeli lɛ mli. “Efraim tso lɛ” damɔ shi kɛhã Israel wekui nyɔŋma maŋtsɛyeli lɛ. Mɛni hewɔ akɛɔ akɛ tso nɛɛ ji Efraim tso lɛ? Mɔ klɛŋklɛŋ ni ye wekui nyɔŋma maŋtsɛyeli lɛ nɔ maŋtsɛ ji Yeroboam, ni ejɛ Efraim weku lɛ mli. Sɛɛ mli lɛ, Efraim batsɔ weku ni he gbɛ́i fe fɛɛ yɛ Israel. (5 Mo. 33:17; 1 Maŋ. 11:26) Kadimɔ akɛ, maŋtsɛmɛi ni jɛ David weku lɛ mli lɛ kɛ Levi osɔfoi lɛ fataaa Israel wekui nyɔŋma maŋtsɛyeli lɛ he.\n4. Mɛni nɔ ni Ezekiel kɛ tsei enyɔ lɛ fee lɛ feɔ he mfoniri? (Kwɛmɔ mfoniri ni yɔɔ nikasemɔ lɛ shishijee lɛ.)\n4 Agbɛnɛ hu, afã Ezekiel akɛ, ekɛ tsei enyɔ lɛ ekome akpɛtɛ ekome he “koni amɛtsɔ tso kome.” Be ni nomii lɛ kwɛɔ Ezekiel, ni amɛnuuu nɔ ni efeɔ lɛ shishi lɛ, amɛbi lɛ akɛ: “Ani okɛŋ wɔ nɔ ni nibii nɛɛ tsɔɔ lo?” Ehã amɛ hetoo akɛ, nɔ ni efeɔ lɛ feɔ nɔ ni Yehowa diɛŋtsɛ baafee lɛ he mfoniri. Yehowa wie yɛ tsei enyɔ lɛ ahe akɛ: “Mafee amɛ tso kome, ni amɛbaatsɔ tso kome yɛ midɛŋ.”—Eze. 37:17-19.\n5. Mɛni tsei enyɔ lɛ ni Ezekiel fee lɛ ekome lɛ tsɔɔ? (Kwɛmɔ akrabatsa ni ji “Tsei Enyɔ Lɛ Ni Afee Amɛ Ekome Lɛ.”)\n5 No sɛɛ lɛ, Yehowa tsɔɔ nɔ ni tsei enyɔ lɛ ni afee amɛ ekome lɛ tsɔɔ. (Kanemɔ Ezekiel 37:21, 22.) Akɛ Yuda wekui enyɔ maŋtsɛyeli lɛ mli bii ni aŋɔ amɛ nom lɛ kɛ Israel (Efraim) wekui nyɔŋma maŋtsɛyeli lɛ mli bii ni aŋɔ amɛ nom lɛ baaba Israel shikpɔŋ lɛ nɔ, ni amɛbaatsɔ “jeŋmaŋ kome.”—Yer. 30:1-3; 31:2-9; 33:7.\n6. Mɛɛ gbalɛi srɔtoi enyɔ ni kɛ amɛhe kpãa gbee yɔɔ Ezekiel yitso 37 lɛ?\n6 Gbalɛi srɔtoi enyɔ ni kɛ amɛhe kpãa gbee ni yɔɔ Ezekiel yitso 37 ni kɔɔ jamɔ krɔŋŋ ni abaasaa ato shishi ekoŋŋ lɛ he lɛ sa kadimɔ waa! Yehowa baahã ana akɛ, eji Nyɔŋmɔ ni hãa ewebii yeɔ amɛhe kɛjeɔ nomŋɔɔ mli (kuku 1-14), ni efeɔ mɛi ni mli egbala hu ekome (kuku 15-28). Sane oti ni taa mɔ tsuiŋ ni yɔɔ gbalɛi enyɔ nɛɛ amli lɛ ji: Yehowa baanyɛ ajie mɛi kɛje nomŋɔɔ mli, ni ebaanyɛ ehã mɛi ni mli egbala hu afee ekome.\nMɛɛ Gbɛ Nɔ Yehowa ‘Bua Amɛnaa’?\n7. Mɛɛ gbɛ nɔ sane ni yɔɔ 1 Kronika 9:2, 3 lɛ maa nɔ mi akɛ “Nyɔŋmɔ nyɛɔ nii fɛɛ efeɔ”?\n7 Yɛ adesai asusumɔ naa lɛ, anyɛŋ ahã nomii lɛ aye amɛhe ni amɛfee ekome kɔkɔɔkɔ. * Shi “Nyɔŋmɔ nyɛɔ nii fɛɛ efeɔ.” (Mat. 19:26) Yehowa hã egbalɛ lɛ ba mli. Nom ni Babilonbii lɛ ŋɔ Nyɔŋmɔ webii lɛ ba naagbee yɛ afi 537 D.Ŋ.B., ni no sɛɛ lɛ, aŋkroaŋkroi ni jɛ maŋtsɛyelii enyɔ lɛ fɛɛ amli lɛ ku amɛ sɛɛ kɛba Yerusalem ni amɛbaye amɛbua kɛto anɔkwa jamɔ shishi ekoŋŋ. Ŋmalɛ lɛ maa enɛ nɔ mi akɛ: “Yuda, kɛ Benyamin, kɛ Efraim, kɛ Manase seshibii lɛ ekomɛi yahi Yerusalem.” (1 Kro. 9:2, 3; Ezr. 6:17) Hɛɛ, Israel wekui nyɔŋma maŋtsɛyeli lɛ mli bii lɛ kɛ Yuda wekui enyɔ maŋtsɛyeli lɛ mli bii lɛ fee ekome, tamɔ bɔ ni Yehowa gba lɛ pɛpɛɛpɛ.\n8. (a) Mɛni Yesaia gba? (b) Mɛɛ nibii titrii enyɔ ni sa kadimɔ yɔɔ Ezekiel 37:21 lɛ?\n8 Aaafee afii 200 ni tsɔ be nɛɛ hiɛ lɛ, no mli lɛ, gbalɔ Yesaia egba nɔ ni baaba Israel kɛ Yuda nɔ yɛ amɛnomŋɔɔ lɛ sɛɛ. Egba akɛ Yehowa baabua “Israelbii ni egbɛ eshwã lɛ” kɛ “Yudabii ni egbɛ eshwã lɛ anaa kɛjɛ shikpɔŋ lɛ koji ejwɛ lɛ fɛɛ,” ní “Asiria” hu fata he lɛ. (Yes. 11:12, 13, 16) Ni lɛɛlɛŋ, tamɔ bɔ ni Yehowa gba lɛ, ejie “Israelbii lɛ kɛje jeŋmaji fɛɛ” amli. (Eze. 37:21) Kadimɔ nibii enyɔ nɛɛ: Agbɛnɛ, Yehowa tsɛɛɛ nomii lɛ akɛ “Yuda” kɛ “Efraim” dɔŋŋ, shi moŋ etsɛ amɛ “Israelbii lɛ”—ni ji kuu kome. Kɛfata he lɛ, awie Israelbii lɛ ahe akɛ amɛbaajɛ jeŋmaji srɔtoi amli—anɔkwa, amɛbaajɛ “he fɛɛ he” kɛba, shi jeee jeŋmaŋ kome pɛ, ni ji Babilon mli.\n9. Mɛɛ gbɛ nɔ Yehowa ye ebua nomii ni ku amɛsɛɛ kɛba Israel lɛ koni amɛfee ekome?\n9 Be ni nomii lɛ ku amɛsɛɛ kɛba Israel lɛ, mɛɛ gbɛ nɔ Yehowa ye ebua amɛ ni amɛfee ekome? Ehole tookwɛlɔi kpakpai, tamɔ Zerubabel, Osɔfonukpa Yoshua, Ezra, kɛ Nehemia ehã Israel. Agbɛnɛ hu, Nyɔŋmɔ hole Hagai, Zakaria, kɛ Maleaki akɛ gbalɔi ehã amɛ. Hii anɔkwafoi nɛɛ fɛɛ tsu nii waa kɛwo maŋbii lɛ hewalɛ koni amɛkɛ Nyɔŋmɔ gbɛtsɔɔmɔi atsu nii. (Neh. 8:2, 3) Kɛfata he lɛ, Yehowa ye henyɛlɔi ni tsɔ ŋaa koni akpãtã ewebii lɛ ahiɛ lɛ anɔ kunim kɛbu Israel maŋ lɛ he.—Est. 9:24, 25; Zak. 4:6.\nYehowa hãa ewebii lɛ tookwɛlɔi kpakpai koni amɛye amɛbua amɛ ni amɛfee ekome (Kwɛmɔ kuku 9)\n10. Mɛni Satan bɔ mɔdɛŋ efee?\n10 Kɛ̃lɛ, yɛ nibii ni Yehowa jɛ esuɔmɔ mli efee ehã Israelbii lɛ fɛɛ sɛɛ lɛ, amɛteŋ mɛi babaoo fiii jamɔ krɔŋŋ lɛ sɛɛ. Aŋmala amɛnifeemɔi lɛ yɛ Biblia mli woji ni aŋmala be ni amɛku amɛsɛɛ kɛjɛ nomŋɔɔ mli amɛba lɛ amli. (Ezr. 9:1-3; Neh. 13:1, 2, 15) Anɔkwa, be ni amɛku amɛsɛɛ amɛba lɛ, eshɛɛɛ afii oha ni Israelbii lɛ kplaŋŋ kwraa kɛje jamɔ krɔŋŋ lɛ he aahu akɛ Yehowa kɛɛ amɛ akɛ: “Nyɛkua nyɛsɛɛ kɛbaa miŋɔɔ.” (Mal. 3:7) Be ni Yesu ba shikpɔŋ lɛ nɔ lɛ, Yudafoi ajamɔ lɛ mli egbala ewo kui srɔtoi amli, ni tookwɛlɔi ni yeee anɔkwa lɛ ji amɛhiɛnyiɛlɔi. (Mat. 16:6; Mar. 7:5-8) Satan ye omanye yɛ mɔdɛŋ ni ebɔ koni amɛkanyɛ amɛfee ekome kɛmɔ shi lɛ mli. Shi bɔ fɛɛ bɔ ni fee lɛ, Yehowa gbalɛ akɛ ebaafee amɛ ekome lɛ baaba mli. Yɛ mɛɛ gbɛ nɔ?\n“Mitsulɔ David Baatsɔ Amɛmaŋtsɛ”\n11. (a) Mɛni Yehowa hã ale yɛ gbalɛ ni kɔɔ ekomefeemɔ lɛ he lɛ he? (b) Mɛni Satan ka ekoŋŋ akɛ ebaafee be ni ashɛ lɛ afɔ̃ shikpɔŋ lɛ nɔ kɛjɛ ŋwɛi lɛ?\n11 Kanemɔ Ezekiel 37:24. Yehowa hã ale akɛ, egbalɛ ni tsɔɔ akɛ ebaafee ewebii lɛ ekome lɛ baaba mli kɛmɔ shi be ni ‘etsulɔ David’ ni ji Yesu Kristo lɛ ebɔi nɔyeli yɛ ewebii lɛ ateŋ lɛ, ni enɔyeli nɛɛ je shishi, yɛ afi 1914. * (2 Sam. 7:16; Luka 1:32) Be ni shɛɔ nakai beiaŋ lɛ, akɛ mumɔŋ Israel ni ji mɛi ni afɔ amɛ mu lɛ ebaye Israelbii lɛ anajiaŋ. (Yer. 31:33; Gal. 3:29) Shi kome ekoŋŋ lɛ, Satan ka akɛ ebaafite ekomefeemɔ ni yɔɔ Nyɔŋmɔ webii lɛ ateŋ lɛ, titri lɛ be ni ashɛ lɛ afɔ̃ shikpɔŋ lɛ nɔ lɛ. (Kpo. 12:7-10) Akɛ nɔkwɛmɔnɔ lɛ, be ni Nyɛminuu Russell gbo yɛ afi 1916 lɛ, Satan ka akɛ ebaatsɔ mɛi ni ebatsɔmɔ jamɔkwalɔi lɛ anɔ efite ekomefeemɔ ni yɔɔ mɛi ni afɔ amɛ mu lɛ ateŋ lɛ. Shi etsɛɛɛ kɛkɛ ni nakai jamɔkwalɔi lɛ shi asafo lɛ. Agbɛnɛ hu, Satan hã awo nyɛmimɛi ni nyiɛɔ hiɛ yɛ nakai beiaŋ lɛ tsuŋ, shi no po nyɛɛɛ afite ekomefeemɔ ni yɔɔ Nyɔŋmɔ webii lɛ ateŋ lɛ. Mɛi ni afɔ amɛ mu lɛ ateŋ mɛi ni tee nɔ amɛye Yehowa anɔkwa lɛ hiɛ ekomefeemɔ ni yɔɔ amɛteŋ lɛ mli.\n12. Mɛni hewɔ mɔdɛŋ ni Satan bɔ akɛ ekɛ mligbalamɔ baaba mumɔŋ Israelbii lɛ ateŋ lɛ yeee omanye lɛ?\n12 No hewɔ lɛ, nɔ ni tamɔɔɔ nɔ ni ba heloonaa Israel nɔ lɛ, mumɔŋ Israel lɛ nyɛ edamɔ ŋai ni Satan tsɔ koni ekɛ mligbalamɔ aba amɛteŋ lɛ naa. Mɛni hewɔ Satan mɔdɛŋbɔi lɛ yeee omanye lɛ? Ejaakɛ mɛi ni afɔ amɛ mu lɛ fee bɔ fɛɛ bɔ ni amɛbaanyɛ ni amɛye Yehowa taomɔ nii lɛ anɔ. Enɛ hewɔ lɛ, amɛ-Maŋtsɛ Yesu Kristo, mɔ ni miiya nɔ eeye Satan nɔ kunim lɛ miibu amɛhe.—Kpo. 6:2.\nYehowa Baahã Mɛi Ni Jáa Lɛ Lɛ ‘Afee Ekome’\n13. Mɛɛ anɔkwa sane ni he hiaa waa gbalɛ ni kɔɔ tsei enyɔ lɛ ni afee amɛ ekome lɛ he lɛ hãa wɔleɔ yɛ jamɔ krɔŋŋ he?\n13 Mɛɛ gbɛ nɔ gbalɛ ni tsɔɔ akɛ abaafee tsei enyɔ lɛ ekome lɛ kɔɔ wɔhe ŋmɛnɛ? Hã ehi ojwɛŋmɔ mli akɛ, oti ni yɔɔ gbalɛ lɛ mli lɛ tsɔɔ bɔ ni kui srɔtoi enyɔ baafee ekome. Nɔ ni fe fɛɛ lɛ, gbalɛ lɛ tsɔɔ akɛ, Yehowa ji mɔ ni baahã ekomefeemɔ nɛɛ aba. No hewɔ lɛ, mɛɛ anɔkwa sane ni he hiaa waa gbalɛ ni kɔɔ tsei enyɔ lɛ ni afee amɛ ekome lɛ he lɛ hãa wɔleɔ yɛ jamɔ krɔŋŋ he? Yɛ kukufoo mli lɛ, no ji: Yehowa diɛŋtsɛ baahã mɛi ni jáa lɛ lɛ ‘afee ekome.’—Eze. 37:19.\n14. Kɛjɛ afi 1919 lɛ, mɛɛ gbɛ nɔ gbalɛ ni tsɔɔ akɛ abaafee tsei enyɔ lɛ ekome lɛ eba mli yɛ gbɛ ni da nɔ?\n14 Kɛjɛ afi 1919 kɛbaa lɛ, atsuu Nyɔŋmɔ webii ahe yɛ mumɔŋ ni amɛbɔi mfonirifeemɔŋ paradeiso lɛ mli botemɔ. Nakai beiaŋ gbalɛ ni tsɔɔ akɛ abaafee tsei enyɔ lɛ ekome lɛ bɔi mlibaa yɛ gbɛ ni da nɔ. Nakai beiaŋ lɛ, mɛi ni abua amɛnaa ni afee amɛ ekome lɛ ateŋ mɛi babaoo yɛ hiɛnɔkamɔ akɛ amɛbaatsɔmɔ maŋtsɛmɛi kɛ osɔfoi yɛ ŋwɛi. (Kpo. 20:6) Yɛ mfonirifeemɔŋ lɛ, mɛi ni afɔ amɛ mu nɛɛ tamɔ tso ni aŋma “Yuda” yɛ nɔ lɛ—ni Yuda ji jeŋmaŋ ni David weku lɛ mli maŋtsɛmɛi kɛ Levi osɔfoi yɔɔ mli lɛ. Shi sɛɛ mli lɛ, mɛi babaoo ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ bafata mumɔŋ Yudafoi, ni ji Kristofoi ni afɔ amɛ mu nɛɛ ahe. Mɛi nɛɛ tamɔ “Efraim tso lɛ”—ni ji jeŋmaŋ ni David weku lɛ mli maŋtsɛmɛi kɛ Levi osɔfoi lɛ bɛ mli lɛ. Kui enyɔ nɛɛ fɛɛ feɔ ekome kɛsɔmɔɔ Yehowa yɛ amɛ-Maŋtsɛ kome, Yesu Kristo lɛ shishi.—Eze. 37:24.\n15. Mɛɛ gbɛ nɔ gbalɛ ni yɔɔ Ezekiel 37:26, 27 lɛ miiná emlibaa ŋmɛnɛ?\n15 Ezekiel gbalɛ lɛ tsɔɔ akɛ, mɛi babaoo baayafata mɛi ni afɔ amɛ mu lɛ ahe yɛ jamɔ krɔŋŋ mli. Yehowa wie yɛ ewebii lɛ ahe akɛ: “Mahã amɛyi afa” ni “mimama tsũ lɛ baahi amɛnɔ.” (Eze. 37:26, 27; shn.) Saji nɛɛ hãa wɔkaiɔ gbalɛ ko ni bɔfo Yohane gba be ni Ezekiel egbo sɛɛ aaafee afii 700, ni no ji, “mɔ ni ta maŋtsɛ sɛi lɛ nɔ lɛ baalɛɛ emama tsũ lɛ mli” kɛha “asafoku babaoo ko” nɔ. (Kpo. 7:9, 15) Ŋmɛnɛ lɛ, mɛi ni afɔ amɛ mu lɛ kɛ asafoku babaoo lɛ fɛɛ hiɔ shi akɛ jeŋmaŋ kome, amɛji Nyɔŋmɔ webii ni ekɛ emama tsũ lɛ eha amɛnɔ kɛmiibu amɛhe.\n16. Mɛni Zakaria gba yɛ ekome ni mumɔŋ Israel kɛ mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ baafee lɛ he?\n16 Zakaria, ni efata nomii ni ku amɛsɛɛ kɛba lɛ ahe lɛ hu gba akɛ, mumɔŋ Yudafoi, ni ji Kristofoi ni afɔ amɛ mu lɛ kɛ mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ baafee ekome. Ekɛɛ akɛ, “hii nyɔŋma ni jɛ jeŋmaji lɛ . . . amli lɛ baamɔ Yudanyo kome atade kakadaŋŋ mli” ni amɛbaakɛɛ akɛ: “Wɔkɛ nyɛ baaya, ejaakɛ wɔnu akɛ, Nyɔŋmɔ kɛ nyɛ yɛ.” (Zak. 8:23) Wiemɔ ni ji “Yudanyo kome” lɛ etsɔɔɔ mɔ aŋkro ko, shi moŋ ekɔɔ kuu ko he, ni wiemɔ ni ji “nyɛ” lɛ tsɔɔ nakai, ni ŋmɛnɛ lɛ, mɛi ni afɔ amɛ mu lɛ ateŋ mɛi ni eshwɛ lɛ, loo mumɔŋ Yudafoi lɛ feɔ amɛhe mfoniri. (Rom. 2:28, 29) “Hii nyɔŋma” lɛ damɔ shi kɛhã mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ lɛ. “Amɛbaamɔ” mɛi ni afɔ amɛ mu lɛ “mli kpɛŋŋ” ni ‘amɛkɛ amɛ baaya.’ (Yes. 2:2, 3; Mat. 25:40) Wiemɔi ni ji “amɛbaamɔ mli kpɛŋŋ” kɛ “wɔkɛ nyɛ baaya” lɛ tsɔɔ bɔ ni kui enyɔ nɛɛ baafee ekome kɛmɔ shi.\n17. Mɛɛ gbɛ nɔ Yesu wie ekomefeemɔ ni yɔɔ wɔteŋ ŋmɛnɛ lɛ he?\n17 Eeenyɛ efee akɛ Ezekiel gbalɛ ni tsɔɔ akɛ abaafee mɛi ni jáa Nyɔŋmɔ lɛ ekome lɛ ji nɔ ni yɔɔ Yesu jwɛŋmɔŋ be ni etsɛ lɛ diɛŋtsɛ ehe akɛ tookwɛlɔ lɛ. Yesu tsɔɔ mli akɛ egwantɛŋi (mɛi ni afɔ amɛ mu) lɛ kɛ “gwantɛŋi krokomɛi” (mɛi ni yɔɔ hiɛnɔkamɔ akɛ amɛbaahi shikpɔŋ lɛ nɔ) lɛ baatsɔ “tooku kome” yɛ eshishi. (Yoh. 10:16; Eze. 34:23; 37:24, 25) Ekɔɔɔ he eko hiɛnɔkamɔ ni wɔyɔɔ lɛ, ekã shi faŋŋ akɛ Yesu kɛ blema gbalɔi lɛ awiemɔi lɛ hãa wɔnaa nɔ hewɔ ni ekomefeemɔ ni nɔ bɛ yɔɔ wɔteŋ ŋmɛnɛ lɛ! Eyɛ mli akɛ amale jamɔi amli egbala ewo kui babaoo amli moŋ, shi wɔ lɛ, wɔfee ekome yɛ gbɛ ni yɔɔ naakpɛɛ nɔ.\nŊmɛnɛ lɛ, mɛi ni afɔ amɛ mu lɛ kɛ “gwantɛŋi krokomɛi” lɛ feɔ ekome kɛjáa Yehowa akɛ “tooku kome” (Kwɛmɔ kuku 17)\n‘Mijamɔhe Lɛ Yɛ Amɛteŋ Kɛmiiya Naanɔ’\n18. Tamɔ bɔ ni Ezekiel 37:28 lɛ tsɔɔ lɛ, mɛni hewɔ ehe miihia waa ni Nyɔŋmɔ webii lɛ afee mɛi ni “fataaa je lɛ he” lɛ?\n18 Ezekiel gbalɛ ni tsɔɔ akɛ abaafee mɛi ni jáa Nyɔŋmɔ lɛ ekome lɛ mli naagbee wiemɔi lɛ tsɔɔ nɔ hewɔ ni ekomefeemɔ ni yɔɔ wɔteŋ lɛ sɛɛ efoŋ kɔkɔɔkɔ lɛ. (Kanemɔ Ezekiel 37:28.) Yehowa webii lɛ efee ekome ejaakɛ ejamɔhe lɛ loo jamɔ krɔŋŋ lɛ yɛ “amɛteŋ.” Ni kɛ́ amɛtee nɔ amɛfee krɔŋkrɔŋ loo amɛtsi amɛhe kɛje Satan je lɛ he lɛ, no lɛ, ejamɔhe lɛ baaya nɔ ahi amɛteŋ. (1 Kor. 6:11; Kpo. 7:14) Yesu ma nɔ mi akɛ, ehe miihia ni wɔfee mɛi ni fataaa je lɛ he. Ejɛ etsuiŋ esɔle ehã ekaselɔi lɛ akɛ: “Ataa Krɔŋkrɔŋ, kwɛmɔ amɛnɔ . . . koni amɛfee ekome . . . Amɛfataaa je lɛ he . . . Okɛ anɔkwale lɛ afee amɛ krɔŋkrɔŋ.” (Yoh. 17:11, 16, 17) Kadimɔ akɛ, Yesu tsɔɔ akɛ kɛji wɔbaafee “ekome” lɛ, no lɛ esa akɛ wɔfee mɛi ni “fataaa je lɛ he.”\n19. (a) Mɛni wɔbaanyɛ wɔfee kɛtsɔɔ akɛ, wɔji “mɛi ni kaseɔ Nyɔŋmɔ”? (b) Naagbee gbɛkɛ ni enɔjetsɛremɔ lɛ agbe Yesu lɛ, mɛɛ sane ni he hiaa waa ema nɔ mi yɛ ekomefeemɔ he?\n19 Ŋmalɛ nɛɛ mli pɛ atsɔɔ akɛ Yesu tsɛ Nyɔŋmɔ akɛ “Ataa Krɔŋkrɔŋ.” Yehowa yɛ krɔŋŋ ni eja kɛmɔ shi. Yehowa fã blema Israel akɛ: “Nyɛfea krɔŋkrɔŋ, ejaakɛ miyɛ krɔŋkrɔŋ.” (3 Mo. 11:45) Wɔmiisumɔ ni wɔfee wɔhe “mɛi ni kaseɔ Nyɔŋmɔ” ni wɔbo nakai famɔ lɛ toi yɛ wɔnifeemɔi fɛɛ amli. (Efe. 5:1; 1 Pet. 1:14, 15) Kɛ́ akɛ wiemɔ ni ji “krɔŋkrɔŋ” lɛ tsu nii kɛkɔ adesai ahe lɛ, etsɔɔ akɛ “ajie amɛ ato afã.” No hewɔ lɛ, yɛ naagbee gbɛkɛ ni enɔ jetsɛremɔ lɛ agbe Yesu lɛ, ema nɔ mi akɛ kɛ́ ekaselɔi lɛ tee nɔ amɛtsi amɛhe kɛje je nɛɛ kɛ emli nibii ni hãa mɛi amli gbalaa lɛ ahe lɛ, no lɛ, ekomefeemɔ baahi amɛteŋ daa.\n‘Kwɛmɔ Amɛnɔ Yɛ Mɔ Fɔŋ Lɛ Hewɔ’\n20, 21. (a) Mɛni hãa wɔkɛ wɔhiɛ fɔ̃ɔ Yehowa nɔ waa akɛ ebaabu wɔhe lɛ? (b) Mɛni otswa ofai shi akɛ obaafee?\n20 Ekomefeemɔ ni nɔ bɛ ni yɔɔ Yehowa Odasefoi ni yɔɔ jeŋ fɛɛ lɛ ateŋ ŋmɛnɛ lɛ tsɔɔ faŋŋ akɛ, Yehowa ehã Yesu sɔlemɔ lɛ hetoo. Yesu sɔle akɛ: ‘Kwɛmɔ amɛnɔ yɛ mɔ fɔŋ lɛ hewɔ.” (Kanemɔ Yohane 17:14, 15.) Anɔkwa, Satan nyɛɛɛ afite ekomefeemɔ ni yɔɔ Nyɔŋmɔ webii lɛ ateŋ lɛ, ni enɛ ni wɔle lɛ hãa wɔkɛ wɔhiɛ fɔ̃ɔ Nyɔŋmɔ nɔ waa akɛ ebaabu wɔhe. Yɛ Ezekiel gbalɛ lɛ mli lɛ, Yehowa wie akɛ tsei enyɔ lɛ tsɔ tso kome yɛ edɛŋ. No hewɔ lɛ, Yehowa diɛŋtsɛ etsɔ naakpɛɛ gbɛ nɔ ehã ewebii lɛ efee ekome yɛ enine ni buɔ amɛhe lɛ shishi—ni Satan nyɛɛɛ he nɔ ko kwraa afee.\n21 Belɛ, mɛni esa akɛ wɔtswa wɔfai shi akɛ wɔbaafee? Esa akɛ wɔya nɔ wɔfee bɔ fɛɛ bɔ ni wɔbaanyɛ kɛbaa ekomefeemɔ ni nɔ bɛ ni yɔɔ wɔteŋ amrɔ nɛɛ yi. Mɛɛ gbɛ kome nɔ wɔteŋ mɔ fɛɛ mɔ baanyɛ atsɔ afee nakai? No ji, esa akɛ wɔkɛ wɔhe awo jamɔ krɔŋŋ lɛ mli be fɛɛ be yɛ Yehowa mfonirifeemɔŋ sɔlemɔ shĩa lɛ. Wɔbaasusu nɔ ni jamɔ krɔŋŋ ni tamɔ nɛkɛ lɛ biɔ ni wɔfee lɛ he yɛ yitsei ni nyiɛ sɛɛ lɛ amli.\n^ kk. 7 Aaafee afii 200 dani Ezekiel nine baashɛ gbalɛ nɛɛ nɔ lɛ, Asiriabii lɛ baŋɔ wekui nyɔŋma maŋtsɛyeli lɛ mli bii lɛ (“Efraim tso lɛ”) nom.—2 Maŋ. 17:23.\n^ kk. 11 Agbala gbalɛ nɛɛ mli fitsofitso yɛ wolo nɛɛ Yitso 8 lɛ mli.\nNƆ NI OBAANYƐ OFEE KƐFI JAMƆ KRƆŊŊ SƐƐ\nMɛɛ anɔkwa sane ni he hiaa gbalɛ ni kɔɔ tsei enyɔ lɛ ahe lɛ hãa wɔnaa yɛ jamɔ krɔŋŋ he? (Eze. 37:19)\nMɛni hewɔ wɔmuɔ sane naa akɛ gbalɛ ni tsɔɔ akɛ abaafee mɛi ni jáa Yehowa lɛ ekome lɛ ná emlibaa yɛ gbɛ ni da nɔ yɛ afi 1914 sɛɛ lɛ? (Eze. 37:24)\nMɛni obaanyɛ ofee kɛbaa ekomefeemɔ ni nɔ bɛ ni yɔɔ wɔteŋ amrɔ nɛɛ yi? (1 Pet. 1:14, 15)\nKɛmaje Mɔ Ko Kɛmaje Mɔ Ko “Mafee Amɛ Jeŋmaŋ Kome”\nrr yitso 12 bf. 129-136


Gbɛi ni Atsɔɔ nɔ Atsuɔ Onia Kɛfiɔ Nitsumɔ ni Yehowa Odasefoi Tsuɔ yɛ Je Lɛŋ Fɛɛ lɛ Sɛɛ | Nikasemɔ\nYEHOWA NYƆŊMƆ feɔ ejurɔ waa. (Yakobo 1:17) Nibii ni ebɔ lɛ fɛɛ hãa wɔnaa akɛ, efeee kpɛkpɛɛ. Ebɔ ŋulamii pii yɛ ŋwɛi, ni ehã shikpɔŋ lɛ nɔ fɛɛ yi kɛ tsei kɛ fɔfɔi fɛfɛji.—Lala 65:13, 14; 147:7, 8; 148:3, 4.\nMɔ ni ŋma Lala 104 lɛ hiɛ sɔ nibii fɛɛ ni Yehowa ebɔ lɛ waa, ni no hewɔ efo nakai lala lɛ kɛjie eyi lɛ. Kɛ́ okane nakai lala lɛ, ani bo hu onuɔ he akɛ oda Yehowa shi yɛ nibii fɛɛ ni efee lɛ ahewɔ? Lalatsɛ lɛ wie akɛ: “Gbiiabɔ ni mihiɛ kã nɛɛ mala mahã Yehowa, gbiiabɔ ni miyɔɔ jeŋ lolo nɛɛ mala majie mi-Nyɔŋmɔ lɛ yi.” (Lala 104:33) Ani bo hu obaasumɔ ni ofee nakai?\nEJURƆFEEMƆ HE NƆKWƐMƆNƆ NI FE FƐƐ\nYehowa miisumɔ ni wɔkase lɛ, ni wɔfee mɛi ejurɔ. Ni etsɔɔ wɔ nɔ hewɔ ni esa akɛ wɔfee mɛi ejurɔ. Ekɛ emumɔ lɛ tsirɛ bɔfo Paulo ni eŋma akɛ: “Wiemɔ otsɔɔ mɛi ni ji niiatsɛmɛi yɛ shihilɛ gbɛjianɔtoo ni yɔɔ amrɔ nɛɛ mli lɛ akɛ amɛkapupu amɛhe, ni amɛhiɛ akakã ninámɔ ní bɛ shweshweeshwe lɛ nɔ, shi moŋ Nyɔŋmɔ, mɔ ni ŋɔɔ nibii ní wɔnáa mli ŋɔɔmɔ lɛ fɛɛ ehãa wɔ ní etekeɔ nɔ lɛ nɔ. Kɛɛmɔ amɛ ni amɛtsu nitsumɔ kpakpa, amɛteke nɔ yɛ nitsumɔi kpakpai amli, amɛfee ejurɔ, amɛsumɔ nihãmɔ, ní amɛkɛbɔ jwetri shweshweeshwe amɛhã amɛhe ní efee faneshi kpakpa kɛhã wɔsɛɛ, koni amɛmɔ wala diɛŋtsɛ lɛ mli kpɛŋŋ.”—1 Timoteo 6:17-19.\nYɛ wolo ni ji enyɔ ni Paulo ŋma eyahã Kristofoi ni yɔɔ Korinto lɛ mli lɛ, etsɔɔ su ni esa akɛ Kristofoi ajie lɛ kpo kɛ́ amɛmiifee mɛi ejurɔ. Ewie akɛ: “Mɔ fɛɛ mɔ afee bɔ ni ekpɛ mli yɛ etsui mli, jeee kɛ mligbigbilimɔ loo yɛ nɔnyɛɛ naa, ejaakɛ mɔ ni hãa nɔ kɛ miishɛɛ lɛ, lɛ Nyɔŋmɔ sumɔɔ.” (2 Korintobii 9:7) Kɛ́ wɔfee mɛi ejurɔ lɛ, namɔ náa he sɛɛ? Paulo wie akɛ, mɛi ni wɔfeɔ amɛ ejurɔ lɛ náa he sɛɛ, ejaakɛ wɔye wɔbua amɛ. Shi wɔ hu wɔnáa he sɛɛ, ejaakɛ kɛ́ wɔye wɔbua mɛi krokomɛi lɛ, Yehowa jɔɔ wɔ.—2 Korintobii 9:11-14.\nNo sɛɛ lɛ, Paulo wie nibii ni hãa wɔnaa akɛ Nyɔŋmɔ feɔ ejurɔ lɛ ateŋ nɔ ni fe fɛɛ lɛ he. Ewie akɛ: “Shidaa ahã Nyɔŋmɔ yɛ eduromɔ keenɔ ní anyɛŋ naa atsɔɔ lɛ hewɔ.” (2 Korintobii 9:15) Ŋwanejee ko bɛ he akɛ, nibii kpakpai fɛɛ ni Yehowa kɛhãa wɔ kɛtsɔ Yesu Kristo nɔ lɛ fata ‘duromɔ keenɔ’ nɛɛ ni Paulo wie he lɛ he. Nɔkeenɔ nɛɛ jara wa aahu akɛ, wɔnyɛŋ naa wɔtsɔɔ.\nMɛni wɔbaanyɛ wɔfee kɛtsɔɔ Yehowa kɛ Yesu akɛ wɔhiɛ sɔɔ nibii fɛɛ ni amɛfee amɛhã wɔ momo, kɛ nibii ni amɛbaafee amɛhã wɔ wɔsɛɛ lɛ? Nɔ kome ni wɔbaanyɛ wɔfee ji, ni wɔbaajɛ wɔtsuiŋ wɔkɛ wɔbe, wɔhewalɛ, kɛ nibii ni wɔyɔɔ lɛ ashã afɔle kɛsɔmɔ Yehowa ni wɔkɛye wɔbua mɛi krokomɛi ni amɛbale lɛ. Fioo wɔyɔɔ jio, pii wɔyɔɔ jio, wɔbaanyɛ wɔfee enɛ.—1 Kronika 22:14; 29:3-5; Luka 21:1-4.\nGbɛi Ni Mɛi Komɛi Tsɔɔ Nɔ Amɛfĩɔ Jeŋ Muu Fɛɛ Nitsumɔ Lɛ Sɛɛ\nTaakɛ eji yɛ Paulo beiaŋ lɛ, mɛi ‘ŋɔɔ nɔ ko amɛtoɔ’ ni amɛkɛyawoɔ oniatsumɔ adekai ni aŋma he akɛ “Jeŋ Muu Fɛɛ Nitsumɔ Lɛ” mli yɛ amɛsafo lɛ mli. (1 Korintobii 16:2) Daa nyɔɔŋ lɛ, asafoi fɛɛ kɛ onia ni atsu lɛ majeɔ Yehowa Odasefoi anitsumɔhe nine ni kwɛɔ maŋ ni amɛyɔɔ mli lɛ nitsumɔ lɛ nɔ lɛ. Obaanyɛ okɛ shika ni ootao okɛke lɛ hu amaje Watch Tower Bible and Tract Society of Ghana, Attention Accounts Department, P. O. Box GP 760, Accra, Ghana, aloo obaanyɛ okɛyawo fotro ni yɔɔ shikatoohei ni nyiɛ sɛɛ nɛɛ ateŋ ekome mli: Watch Tower, Barclays Bank, Accra High Street Branch, Account number 048/2746365, loo Watch Tower, Ghana Commercial Bank, Accra High Street Branch, Account number 1011130008990, aloo obaanyɛ okɛya Yehowa Odasefoi lɛ anitsumɔhe nine ni kwɛɔ maŋ ni oyɔɔ mli lɛ nitsumɔ lɛ nɔ lɛ. Obaanyɛ otsɔ gbɛi ni atsɔɔ nɔ atsuɔ onia ni atsĩ tã yɛ shishigbɛ lɛ hu nɔ okɛ nibii ni ootao okɛye obua lɛ amaje Yehowa Odasefoi anitsumɔhe nine ni kwɛɔ maŋ ni oyɔɔ mli lɛ nɔ lɛ.\nNIBII NI AKƐKEƆ FAA\nKɛ́ akɛ tsɛk miihã kɛtsɔ adrɛs ni yɔɔ yiteŋgbɛ lɛ nɔ lɛ, esa akɛ aŋma “Watch Tower” yɛ nɔ akɛ mɛi ni aawo shika lɛ aahã.\nAbaanyɛ akɛ jwinei loo ojarawa nibii krokomɛi hu ake.\nNIBII NI AKƐHÃ SHI AKƐKEKO LƐ AHE GBƐJIANƆTOO\nAbaanyɛ akɛ shika ahã Watch Tower Bible and Tract Society of Ghana koni akɛtsu jeŋ fɛɛ nitsumɔ lɛ he nii. Shi kɛ́ mɔ ni kɛ shika lɛ hã lɛ miitao lɛ, akɛbaahã lɛ. Kɛ́ ootao ole sane nɛɛ mli jogbaŋŋ lɛ, ofainɛ ŋmaa Accounts Department lɛ kɛtsɔ adrɛs ni atsɔɔ yɛ yiteŋgbɛ lɛ nɔ, loo obaanyɛ otswa amɛ tɛlifoŋ yɛ (030) 2712456 nɔ.\nKɛfata shika ni akɛkeɔ kwraa lɛ he lɛ, ayɛ gbɛi krokomɛi hu ni atsɔɔ nɔ akeɔ nii koni akɛtsu Maŋtsɛyeli nitsumɔ lɛ yɛ jeŋ fɛɛ. Ekomɛi ji:\nŊshuɔransi: Mɔ ko baanyɛ aŋma Watch Tower Bible and Tract Society of Ghana gbɛ́i awo ŋshuɔransi ko nɔ akɛ mɛi ni akɛ ŋshuɔransi lɛ ahã yɛ mɔ lɛ gbele sɛɛ.\nShika ni Akɛto Shikatoohe: Mɔ ko baanyɛ eŋma yɛ shika ni ekɛto shikatoohe, shika ko ni ekɛhã shikatoohe ko be kukuoo ko, loo epɛŋshɛŋ shika he woji lɛ anɔ ákɛ akɛ shika nɛɛ ahã Watch Tower Bible and Tract Society of Ghana yɛ egbele sɛɛ, ni ebaafee enɛ yɛ mlai ni maŋ ni eyɔɔ nɔ lɛ ewo yɛ saji ni tamɔ nakai lɛ ahe lɛ naa.\nShika ni Akɛwo Nitsumɔ ko mli loo Akɛfa Shikatoohe: Mɔ ko baanyɛ ekɛ shika ni ekɛwo nitsumɔ ko mli loo ekɛfa shikatoohe ko lɛ ahã Watch Tower Bible and Tract Society of Ghana.\nShikpɔji kɛ Tsũi: Mɔ ko baanyɛ ekɛ shikpɔji kɛ tsũi ni baahi hɔ̃ɔmɔ ake kwraa, loo ekɛ lɛ diɛŋtsɛ eshĩa ko ni eyɔɔ mli lɛ ahã akɛ ekɛmiike kwraa shi ebaahi shĩa lɛ mli kɛyashi ebaagbo. Hã nitsumɔhe nine ni kwɛɔ maŋ ni oyɔɔ mli lɛ nitsumɔ lɛ nɔ lɛ ale dani okɛ shikpɔŋ loo tsũ ko ahã.\nShamaŋsheo: Abaanyɛ akɛ nibii ni ayɔɔ loo shika ake Watch Tower Bible and Tract Society of Ghana kɛtsɔ shamaŋsheo ni aŋma yɛ mla naa lɛ nɔ.\nTaakɛ wiemɔ ni ji “ejurɔfeemɔ he gbɛjianɔtoo” lɛ tsɔɔ lɛ, ebaabi ni mɔ ko ni miitao ni ekɛ nibii ni atsi tã kɛtsɔ hiɛ lɛ eko ake lɛ ato he gbɛjianɔ.\nKɛ́ mɔ ko miisumɔ ni eye ebua Yehowa Odasefoi ajeŋ muu fɛɛ nitsumɔ lɛ kɛtsɔ nɛkɛ gbɛjianɔtoi nɛɛ ateŋ eko nɔ, loo eetao ele amɛteŋ eko he saji babaoo lɛ, ebaanyɛ etswa Accounts Department lɛ loo eŋma amɛ wolo kɛtsɔ adrɛs ni yɔɔ shishigbɛ nɛɛ nɔ.


Baiblo Mi Sanehi Yesu Kpale Kɛ Ho Hiɔwe Ya - Yehowa Odasefoli Internet Nítsumi He\nYESU je e he kpo kɛ tsɔɔ e se nyɛɛli ɔmɛ si abɔ ngɛ ligbi ɔmɛ a mi. Ngɛ be ko mi ɔ, kaseli maa pee 500 na lɛ. Benɛ Yesu je e he kpo kɛ tsɔɔ mɛ ɔ, o le nɔ́ he munyu nɛ e kɛ mɛ tu lo? Lɔɔ ji Mawu matsɛ yemi ɔ. Yehowa tsɔ Yesu kɛ ba zugba a nɔ konɛ e ba tsɔɔ nihi Matsɛ Yemi ɔ he ní. Nɛ Yesu ya nɔ nɛ e pee enɛ ɔ benɛ a tle lɛ si kɛ je gbeje po.\nO kai nɔ́ nɛ Mawu matsɛ yemi ɔ ji lo? Ee, Matsɛ Yemi ɔ ji Mawu nɔyemi nitsɛ nɛ ngɛ hiɔwe, nɛ Yesu ji Nɔ nɛ Mawu hla kɛ to nya kaa matsɛ. Kaa bɔnɛ wa kase momo ɔ, Yesu tsɔɔ kaa e maa pee matsɛ kpakpa kɛ gu niye ní nɛ e ha nihi nɛ hwɔ ye mɛ, kɛ hiɔtsɛmɛ nɛ e tsa, kɛ gbogboehi po nɛ e tle mɛ si kɛ ba wami mi ɔ nɔ!\nLɔɔ he ɔ, ke Yesu ye matsɛ ngɛ hiɔwe jeha akpe ɔ, kɛ zugba a nɔ maa hi kɛɛ? Zugba a tsuo maa pee paradeiso nɛ ngɛ fɛu. A be ta hwue hu, nɛ awi yemi, loo hiɔ, loo gbenɔ tete po be si hie hu. Wa le kaa enɛ ɔ ji anɔkuale ejakaa Mawu bɔ zugba a kaa e pee paradeiso kɛ ha nimli nɛ a ná bua jɔmi ngɛ nɔ. Lɔɔ he nɛ e pee Eden abɔɔ ɔ ngɛ sisije ɔ nɛ. Yesu ma ha nɛ Mawu suɔmi nya ní maa ba mi pɛpɛɛpɛ.\nJehanɛ ɔ, be su nɛ́ Yesu maa kpale kɛ ho hiɔwe ya. Yesu je e he kpo kɛ tsɔɔ e kaseli ɔmɛ ligbi 40 sɔuu. Lɔɔ he ɔ, a ngɛ nɔ mi mami kaa e hɛ ngɛ. Se loko e maa je e kaseli ɔmɛ a he ɔ, e de mɛ ke: ‘Nyɛ ko je Yerusalem kɛ ya si benɛ nyɛ nine maa su mumi klɔuklɔu ɔ nɔ.’ Mumi klɔuklɔu ɔ ji Mawu he wami nɛ e kɛ tsuɔ ní, nɛ lɔɔ ji nɔ́ nɛ maa ye bua Yesu se nyɛɛli ɔmɛ nɛ a pee Mawu suɔmi nya ní. Nyagbe ɔ, Yesu de e kaseli ɔmɛ ke: ‘Nyɛɛ ye ye he odase kɛ ya si zugba a nyagbe he ɔmɛ tɔ̃ɔ.’\nBenɛ Yesu tu munyu ɔ ta a, nyakpɛ nɔ́ ko ba. E bɔni hiɔwe yami kaa bɔnɛ o na ngɛ hiɛ ɔ. Kɛkɛ nɛ bɔku ko ba ha e nɔ, nɛ kaseli ɔmɛ nɛ́ lɛ hu. Yesu ho hiɔwe ya, nɛ e ya bɔni e se nyɛɛli nɛ ngɛ zugba a nɔ ɔ a nɔ matsɛ yemi.\n1 Korintobi 15:3-8; Kpojemi 21:3, 4; Bɔfo ɔmɛ A Nítsumi 1:1-11.\nKaseli enyɛmɛ na Yesu ngɛ be ko mi, nɛ mɛni e de mɛ?\nMɛni ji Mawu Matsɛ Yemi ɔ, nɛ ke Yesu ye Matsɛ jeha akpe ɔ kɛ zugba a nɔ si himi maa hi kɛɛ?\nYesu je e he kpo kɛ tsɔɔ e kaseli ɔmɛ ligbi enyɛmɛ, se jehanɛ ɔ, mɛni peemi be su ha lɛ?\nMɛni Yesu de e kaseli ɔmɛ loko e je a he?\nMɛni ngɛ nɔ yae ngɛ foni ɔ mi, nɛ kɛ Yesu plɛ kɛ laa ngɛ a hɛ mi kɛɛ?\nKane 1 Korintobi 15:3-8.\nMɛni ha bɔfo Paulo nyɛ nɛ e tu munyu kɛ nɔ mi mami ngɛ Yesu si temi ɔ he, nɛ mɛni níhi a he munyu Kristofoli ma nyɛ maa tu mwɔnɛ ɔ kɛ nɔ mi mami? (1 Kor. 15:4, 7, 8; Yes. 2:2, 3; Mat. 24:14; 2 Tim. 3:1-5)\nKane Bɔfo ɔmɛ A Nítsumi 1:1-11.\nKaa bɔnɛ Bɔfo ɔmɛ A Nítsumi 1:8 de kɛ to ɔ, jije a fiɛɛ kɛ ya su? (Níts. 6:7; 9:31; 11:19-21; Kol. 1:23)\nKristo Ya Hi Mawu Hiɔ Nɔ\nLoko Yesu maa ye e he nyɛli ɔmɛ a nɔ ɔ, mɛni e maa pee ngɛ zugba a nɔ?


“Nyɛhaa wɔshia kpe ni wɔhiɛ akãa shi.”—1 TES. 5:6.\n1, 2. Mɛni abiɔ ni weku ko afee bɔni afee ni amɛnyɛ amɛya nɔ amɛshi kpe yɛ mumɔŋ?\nBENI bɔfo Paulo ŋma wolo kɛmaje Kristofoi ni yɔɔ Tesalonika lɛ, ewie kɛkɔ “Yehowa gbi wulu ní he yɔɔ gbeyei lɛ” he akɛ: “Anyɛmimɛi, nyɛ lɛ nyɛbɛ duŋ mli, ní gbi lɛ aaabati nyɛ shi tamɔ julɔ. Ejaakɛ nyɛ fɛɛ lɛ, la bii ji nyɛ kɛ shwane bii hu: wɔjeee nyɔɔŋ aloo duŋ bii.” Paulo kɛfata he akɛ: “Belɛ no hewɔ lɛ nyɛkahaa wɔmiiwɔa tamɔ mɛi ni eshwɛ lɛ, shi moŋ nyɛhaa wɔshia kpe ni wɔhiɛ akãa shi.”—Yoel 2:31; 1 Tes. 5:4-6.\n2 Paulo ŋaawoo ni ekɛha Tesalonikabii lɛ sa jogbaŋŋ kɛha Kristofoi ni yɔɔ “naagbee be lɛ” mli lɛ. (Dan. 12:4) Beni Satan nibii agbɛjianɔtoo fɔŋ lɛ naagbee lɛ bɛŋkɛɔ lɛ, Satan eto akɛ ebaafee bɔ fɛɛ bɔ ni eeenyɛ koni eha anɔkwa jálɔi babaoo akpa Nyɔŋmɔ sɔɔmɔ. Belɛ, nilee yɛ mli akɛ wɔɔha Paulo kɔkɔbɔɔ akɛ wɔya nɔ wɔshi kpe yɛ mumɔŋ lɛ akã wɔtsui nɔ. Kɛ́ Kristofoi aweku ko baanyɛ aya nɔ ashi kpe lɛ, ehe miihia ni weku lɛ mlibii lɛ ateŋ mɔ fɛɛ mɔ atsu Ŋmalɛ naa sɔ̃ ni kã enɔ lɛ he nii. Belɛ, mɛɛ gbɛfaŋnɔ esa akɛ wumɛi, ŋamɛi, kɛ gbekɛbii atsu he nii koni amɛwekui lɛ aya nɔ ‘ashi kpe’?\nWumɛi—Nyɛkasea “Tookwɛlɔ Kpakpa Lɛ”\n3. Taakɛ aŋma yɛ 1 Timoteo 5:8 lɛ, mɛni ji sɔ̃i komɛi ni kã nuu nɔ akɛ weku yitso?\n3 Biblia lɛ kɛɔ akɛ: ‘Yoo fɛɛ yoo yitso ji nuu.’ (1 Kor. 11:3) Mɛni sɔ̃ ni kã nuu nɔ akɛ weku yitso lɛ biɔ? Ŋmalɛi lɛ wie nibii ni abiɔ yɛ weku yitso dɛŋ lɛ ekome he beni ekɛɛ akɛ: “Kɛ́ mɔ ko kwɛɛɛ lɛ diɛŋtsɛ emɛi, titri lɛ lɛ diɛŋtsɛ eshiabii lɛ, ekpa yɛ hemɔkɛyeli lɛ sɛɛ, ni efaŋ mɔ ni heee yeee fe lɛ.” (1 Tim. 5:8) Hɛɛ, esa akɛ nuu lɛ atsu eweku lɛ heloonaa hiamɔ nii ahe nii. Shi bɔni afee ni eye ebua eweku lɛ koni amɛya nɔ amɛshi kpe yɛ mumɔŋ lɛ, esa akɛ efee babaoo fe eweku lɛ heloonaa hiamɔ nii ahe nii ni eeetsu kɛkɛ. Esa akɛ etswa eweku lɛ ema shi yɛ mumɔŋ, ni tsɔɔ akɛ esa akɛ eye ebua mɔ fɛɛ mɔ ni yɔɔ eweku lɛ mli lɛ koni wekukpãa ni yɔɔ amɛ kɛ Nyɔŋmɔ teŋ lɛ mli awa. (Abɛi 24:3, 4) Mɛɛ gbɛ nɔ ebaanyɛ etsɔ efee nakai?\n4. Mɛni baanyɛ aye abua nuu ko ni etswa eweku ema shi yɛ mumɔŋ yɛ omanyeyeli mli?\n4 Akɛni “wu lɛ ji ŋa lɛ yitso, taakɛ bɔ ni Kristo hu ji asafo lɛ yitso” hewɔ lɛ, esa akɛ nuu ni ebote gbalashihilɛ mli lɛ apɛi bɔ ni Yesu tsuɔ nii akɛ asafo lɛ yitso lɛ mli, ni ekase lɛ. (Efe. 5:23) Susumɔ nɔ ni Yesu wie yɛ wekukpãa ni kã ekɛ esɛɛnyiɛlɔi lɛ ateŋ lɛ he lɛ he okwɛ. (Nyɛkanea Yohane 10:14, 15.) Mɛni ji nɔ titri ni baanyɛ aha nuu ko ni miisumɔ ni etswa eweku ema shi yɛ mumɔŋ lɛ aye omanye? No ji enɛ: Ekase nɔ ni Yesu wie ní efee akɛ “tookwɛlɔ kpakpa lɛ,” ni ‘enyiɛ enanemaahei lɛ asɛɛ’ kpaakpa.—1 Pet. 2:21.\n5. Mɛni Tookwɛlɔ Kpakpa lɛ le yɛ asafo lɛ he?\n5 Kɛ́ wɔɔkɛɛ lɛ, wekukpãa ni yɔɔ tookwɛlɔ ko kɛ etooku teŋ lɛ damɔ nibii enyɔ nɔ, nilee kɛ hekɛnɔfɔ̃ɔ. Tookwɛlɔ lɛ le etooi lɛ jogbaŋŋ, ni tooi lɛ hu le tookwɛlɔ lɛ ni amɛyɛ hekɛnɔfɔ̃ɔ yɛ emli. Amɛle tookwɛlɔ lɛ gbee ni amɛboɔ lɛ toi. Yesu kɛɛ akɛ: “Mile mi diɛŋtsɛ mitoi lɛ, ni mitoi lɛ hu le mi.” (Ga Biblia hee) Nilee ni Yesu yɔɔ yɛ asafo lɛ he lɛ jeee hiɛaŋhiɛaŋ nilee kɛkɛ. Hela wiemɔ ni atsɔɔ shishi akɛ “le” lɛ tsɔɔ “le ni ale mɔ aŋkro ko jogbaŋŋ.” Hɛɛ, Tookwɛlɔ Kpakpa lɛ le etooi lɛ ateŋ eko fɛɛ eko jogbaŋŋ. Ele etooi lɛ ateŋ eko fɛɛ eko hiamɔ nii, amɛgbɔjɔmɔi, kɛ amɛnyɛmɔi. Yesu, mɔ ni feɔ nɔkwɛmɔnɔ ehaa wɔ lɛ, le etooi lɛ ahe nɔ fɛɛ nɔ. Ni tooi lɛ hu le tookwɛlɔ lɛ jogbaŋŋ, ni amɛyɛ hekɛnɔfɔ̃ɔ yɛ emli akɛ amɛhiɛnyiɛlɔ.\n6. Mɛɛ gbɛ nɔ wumɛi baanyɛ atsɔ amɛkase Tookwɛlɔ Kpakpa lɛ?\n6 Kɛ́ wu ko baanyɛ atsu eyitsoyeli lɛ he nii taakɛ Kristo feɔ lɛ, esa akɛ ena ehe akɛ tookwɛlɔ, ni ena mɛi ni yɔɔ ekwɛmɔ shishi lɛ akɛ tooi. Esa akɛ ebɔ mɔdɛŋ ni ele eweku lɛ jogbaŋŋ. Ani wu ko baanyɛ ale eweku lɛ jogbaŋŋ? Hɛɛ, kɛ́ ekɛ eweku lɛ mlibii lɛ fɛɛ gbaa sane jogbaŋŋ, eboɔ amɛnaagbai atoi, enyiɛɔ hiɛ yɛ weku lɛ nifeemɔi amli, ni ebɔɔ mɔdɛŋ akɛ ebaakpɛ yiŋ kpakpai yɛ saji tamɔ weku jamɔ, kpeeiyaa, shiɛmɔyaa, kɛ hiɛtserɛjiemɔ he. Kɛ́ wu ko ni ji Kristofonyo lɛ kase Nyɔŋmɔ Wiemɔ lɛ jogbaŋŋ, ni ebɔ mɔdɛŋ akɛ ebaale eweku lɛ jogbaŋŋ bɔni afee ni enyɛ efee nɔkwɛmɔnɔ kpakpa eha amɛ ni ekpɛ yiŋ kpakpai lɛ, ewaaa akɛ eweku mlibii lɛ baaná hekɛnɔfɔ̃ɔ yɛ emli akɛ amɛyitso, ni etsui baanyɔ emli kɛ́ ena akɛ amɛfee ekome yɛ anɔkwa jamɔ mli.\n7, 8. Mɛɛ gbɛ nɔ wumɛi baanyɛ atsɔ adɔ mɛi ni yɔɔ amɛkwɛmɔ shishi lɛ ahe taakɛ Tookwɛlɔ Kpakpa lɛ fee lɛ?\n7 Tookwɛlɔ kpakpa dɔɔ etooi ahe hu. Kɛ́ wɔkase Yesu wala shihilɛ kɛ esɔɔmɔ nitsumɔ lɛ he amaniɛbɔi ni yɔɔ Sanekpakpai lɛ amli ni wɔna bɔ ni Yesu dɔ ekaselɔi lɛ ahe lɛ, etaa wɔtsuiŋ. ‘Eŋɔ ewala eŋmɛ shi yɛ etooi lɛ anajiaŋ’ po. Esa akɛ wumɛi adɔ mɛi ni yɔɔ amɛkwɛmɔ shishi lɛ ahe taakɛ Yesu fee lɛ. Yɛ nɔ najiaŋ ni wu ko ni miisumɔ ni Nyɔŋmɔ akpɛlɛ enɔ lɛ aaaye eŋa nɔ dɛŋdɛŋ lɛ, eyaa nɔ esumɔɔ eŋa lɛ “taakɛ bɔ ni Kristo hu sumɔ asafo lɛ.” (Efe. 5:25) Esa akɛ ewiemɔi atsɔɔ akɛ emli hi yɛ enɔ ni esusuɔ ehe, ejaakɛ eŋa lɛ sa woo.—1 Pet. 3:7.\n8 Esa akɛ weku yitso lɛ adamɔ Nyɔŋmɔ shishitoo mlai lɛ pɛ nɔ etsɔse ebii bibii lɛ. Shi esa akɛ edɔ ebii lɛ ahe. Kɛ́ ehe bahia ni egbala amɛtoi lɛ, esa akɛ efee lɛ yɛ gbɛ ni tsɔɔ akɛ esumɔɔ amɛ lɛ nɔ. Yɛ gbekɛbii komɛi agbɛfaŋ lɛ, ebaanyɛ ehe be dani amɛbaanu nɔ ni akpaa gbɛ kɛjɛɔ amɛdɛŋ lɛ shishi. Kɛ́ eba lɛ nakai lɛ, esa akɛ tsɛmɛi lɛ ato amɛtsui shi kwraa amɛha amɛ. Kɛ́ hii kase Yesu nɔkwɛmɔnɔ lɛ kɛmɔ shi lɛ, amɛshĩai feɔ he ko ni yɔɔ shweshweeshwe. Mumɔŋ shweshweeshwe shihilɛ mli ni amɛwekui lɛ yɔɔ lɛ tamɔ nɔ ni lalatsɛ lɛ wie he lɛ.—Nyɛkanea Lala 23:1-6.\n9. Taakɛ eba lɛ yɛ blematsɛ Noa gbɛfaŋ lɛ, mɛɛ sɔ̃ kã wumɛi ni ji Kristofoi lɛ anɔ, ni mɛni baaye abua amɛ koni amɛnyɛ amɛtsu he nii?\n9 Blematsɛ Noa hi shi yɛ ebeaŋ je lɛ naagbee be lɛ mli. Shi Yehowa baa Noa kɛ “mɛi kpawo krokomɛi ayi beni ekɛ nu afua ba mɛi ni kwa Nyɔŋmɔ lɛ aje lɛ nɔ” lɛ. (2 Pet. 2:5, NW) No mli lɛ, sɔ̃ kã Noa nɔ akɛ eye ebua eweku lɛ koni amɛfo Nu Afua lɛ. Nakai nɔŋŋ sɔ̃ kã weku yitsei ni ji Kristofoi lɛ anɔ akɛ amɛye amɛbua amɛwekui lɛ yɛ naagbee gbii nɛɛ amli koni abaa amɛyi. (Mat. 24:37) Kwɛ bɔ ni ehe miihia waa ni amɛkase “tookwɛlɔ kpakpa lɛ” nɔkwɛmɔnɔ lɛ, ni amɛbɔ mɔdɛŋ ni amɛnyiɛ sɛɛ!\nŊamɛi—Nyɛtswaa Nyɛwe lɛ Nyɛmaa Shi\n10. Mɛni ŋa he shi ni eeeba eha ewu lɛ biɔ?\n10 Bɔfo Paulo ŋma akɛ: “Nyɛ yeigbayei lɛ, nyɛbaa nyɛhe shi nyɛhaa nyɛ diɛŋtsɛ nyɛwumɛi lɛ, tamɔ bɔ ni nyɛfeɔ nyɛhaa Nuŋtsɔ lɛ.” (Efe. 5:22) Wiemɔi nɛɛ etsɔɔɔ akɛ ŋamɛi yɛ gbɛhe ni bɛ nyam mli. Dani anɔkwa Nyɔŋmɔ lɛ baabɔ klɛŋklɛŋ yoo, ni ji Hawa lɛ, ejaje akɛ: “Ehiii akɛ gbɔmɔ lɛ kome hiɔ shi; mafee hefatalɔ ko ni sa lɛ maha lɛ.” (1 Mose 2:18) Gbɛfaŋnɔ ni ŋa tsuɔ akɛ ‘hefatalɔ ni sa’ ewu—ni tsɔɔ akɛ eyeɔ ebuaa ewu beni ewu tsuɔ sɔ̃i ni kã enɔ yɛ weku lɛ mli lɛ he nii—lɛ ji gbɛfaŋnɔ ni yɔɔ nyam lɛɛlɛŋ.\n11. Mɛɛ gbɛ nɔ ŋa ni feɔ nɔkwɛmɔnɔ kpakpa lɛ tswaa ewe emaa shi?\n11 Ŋa ni feɔ nɔkwɛmɔnɔ kpakpa lɛ feɔ nibii ni baatswa ewe lɛ ama shi jogbaŋŋ. (Nyɛkanea Abɛi 14:1.) Yoo ni bɛ yitsoŋ lɛ ebuuu yitsoyeli gbɛjianɔtoo lɛ, shi yoo nilelɔ jieɔ bulɛ kpele kpo etsɔɔ gbɛjianɔtoo nɛɛ. Yoo nilelɔ ejieee toigbele kɛ heyeli su ni ehe shi yɛ je lɛ mli lɛ kpo, shi moŋ ebaa ehe shi ehaa ewu. (Efe. 2:2) Ŋa ni bɛ yitsoŋ lɛ shashaooo shi akɛ eeegbe ewu he guɔ, shi yoo nilelɔ feɔ nibii ni baaha ebii kɛ mɛi krokomɛi aná bulɛ ni mli kwɔ amɛha ewu. Yoo nilelɔ kwɛɔ jogbaŋŋ koni ekagbe ewu yitsoyeli lɛ he guɔ kɛtsɔ wiemɔ ni eeewie eshi ewu loo ŋwane ni ekɛ lɛ aaaje lɛ nɔ. Agbɛnɛ hu, ekwɛɔ shika nɔ jogbaŋŋ. Ewaaa akɛ yoo ni bɛ yitsoŋ lɛ aaakpata nibii ni eweku lɛ egbo deŋme kɛná lɛ hiɛ. Shi yoo ni fiɔ ewu sɛɛ lɛ efeee nakai. Ekɛ ewu feɔ ekome kɛtoɔ amɛshika he gbɛjianɔ. Ekɛ hiɛshikamɔ tsuɔ nii bɔni afee ni amɛkafite shika bɔ ni esaaa. Enyɛɛɛ ewu nɔ ni ekɛ be kroko atsu nii kɛfata be ni ekɛtsuɔ nii momo lɛ he.\n12. Mɛni ŋa ko baanyɛ afee bɔni afee ni eweku lɛ aya nɔ ‘ashi kpe’ yɛ mumɔŋ?\n12 Ŋa ni feɔ nɔkwɛmɔnɔ kpakpa lɛ yeɔ ebuaa ewu koni amɛkɛ mumɔŋ tsɔsemɔ aha amɛbii lɛ, bɔni afee ni amɛweku lɛ aya nɔ ‘ashi kpe’ yɛ mumɔŋ. (Abɛi 1:8) Eyeɔ ebuaa bɔni afee ni Weku Jamɔ gbɛjianɔtoo lɛ amɔ shi jogbaŋŋ. Kɛfata he lɛ, kɛ́ ewu kɛ ŋaawoo kɛ tsɔsemɔ ha amɛbii lɛ, efiɔ esɛɛ. Kwɛ bɔ ni esoro lɛ kwraa yɛ ŋa ni fiii ewu sɛɛ, ni no hewɔ lɛ ebii náaa heloonaa kɛ mumɔŋ yelikɛbuamɔ ko lɛ he!\n13. Mɛni hewɔ ehe miihia ni ŋa ko afi ewu sɛɛ yɛ teokrase nifeemɔi ni ewu kɛ ehe woɔ mli lɛ mli lɛ?\n13 Te ŋa ni fiɔ ewu sɛɛ lɛ nuɔ he ehaa tɛŋŋ kɛ́ esusu sɔɔmɔ hegbɛi ni ewu yɔɔ yɛ Kristofoi asafo lɛ mli lɛ he lɛ? Ŋwanejee ko bɛ he akɛ enáa miishɛɛ waa! Kɛji ewu lɛ ji asafoŋ sɔɔlɔ jio, asafoŋ onukpa jio, Ajinafoi Akuu ni Kɛ Helatsamɔhei Shãraa loo Tsumaa Ajinafoi Akuu mlinyo jio lɛ, enáa miishɛɛ yɛ ewu sɔɔmɔ hegbɛ lɛ hewɔ. Ekɛ ewiemɔi kɛ enifeemɔi tsɔɔ akɛ efiɔ ewu lɛ sɛɛ yɛ nɔ ni etsuɔ lɛ mli, ni enɛ tsɔɔ akɛ ekɛ nibii komɛi eshã afɔle. Ni ele akɛ teokrase nifeemɔi ni ewu kɛ ehe woɔ mli lɛ yeɔ ebuaa weku muu lɛ fɛɛ koni amɛya nɔ amɛshi kpe yɛ mumɔŋ.\n14. (a) Mɛɛ be ebaanyɛ efee nɔ ni wa kɛha ŋa ko akɛ ebaaya nɔ efi ewu sɛɛ, ni mɛni ebaanyɛ efee kɛtsu he nii? (b) Mɛni ŋa ko baanyɛ afee koni toiŋjɔlɛ kɛ miishɛɛ ahi eweku lɛ mli?\n14 Ebaanyɛ efee nɔ ni wa kɛha ŋa ko akɛ ebaaya nɔ efi ewu sɛɛ kɛ́ ewu lɛ kpɛ yiŋ ko ni ekɛ lɛ kpãaa gbee yɛ he. Kɛ́ eba lɛ nakai po lɛ, ejieɔ “mumɔ ni he jɔ ni yɔɔ kpoo” kpo, ni ekɛ ewu lɛ feɔ ekome koni yiŋkpɛɛ lɛ aye omanye. (1 Pet. 3:4) Kɛfata he lɛ, ŋa kpakpa kaseɔ yei ni sheɔ Nyɔŋmɔ gbeyei tamɔ Sara, Rut, Abigail, kɛ Yesu nyɛ Maria ni hi shi yɛ blema lɛ ahe nii, ni enyiɛɔ amɛnɔkwɛmɔnii kpakpai lɛ asɛɛ. (1 Pet. 3:5, 6) Agbɛnɛ hu lɛ, ekaseɔ ŋmɛnɛŋmɛnɛ beaŋ yei ni edara yɛ afii amli ni ‘baa amɛjeŋ bɔ ni sa mɛi krɔŋkrɔŋi lɛ.’ (Tito 2:3, 4) Ŋa ni jieɔ suɔmɔ kɛ bulɛ kpo etsɔɔ ewu lɛ gbalashihilɛ yeɔ omanye, ni toiŋjɔlɛ kɛ miishɛɛ hiɔ eweku lɛ mli. Ewe lɛ bafeɔ tsuiwoohe ní yɔɔ shweshweeshwe. Kɛ́ ŋa ko fiɔ ewu ni hiɛ dɔɔ mumɔŋ nibii ahe lɛ sɛɛ lɛ, ewu lɛ naa lɛ akɛ jwetri ni nɔ bɛ!—Abɛi 18:22.\nOblahii kɛ Oblayei—Nyɛyaa nɔ ‘Nyɛkwɛa Nii ni Anaaa Lɛ’\n15. Te oblahii kɛ oblayei aaafee tɛŋŋ amɛfi amɛfɔlɔi asɛɛ koni amɛweku lɛ aya nɔ ‘ashi kpe’ yɛ mumɔŋ lɛ?\n15 Oblahii kɛ oblayei, te nyɛbaafee tɛŋŋ nyɛfi nyɛfɔlɔi asɛɛ koni nyɛweku lɛ aya nɔ ‘ashi kpe’ yɛ mumɔŋ lɛ? Nyɛsusua jweremɔ nɔ̃ ni Yehowa kɛma nyɛhiɛ lɛ he nyɛkwɛa. Ekolɛ nyɛfɔlɔi kɛ mfonirii ni tsɔɔ bɔ ni shihilɛ baaji aha yɛ Paradeiso lɛ etsɔɔ nyɛ kɛjɛ nyɛgbekɛbiiashi tɔ̃ɔ. Beni nyɛdaa lɛ, eeenyɛ efee akɛ amɛkɛ Biblia lɛ kɛ asafo lɛ woji lɛ ye amɛbua nyɛ koni nyɛnyɛ nyɛfee bɔ ni naanɔ wala baaji aha yɛ jeŋ hee lɛ mli lɛ he mfoniri yɛ nyɛjwɛŋmɔŋ. Kɛ́ nyɛha nyɛhiɛ hi Yehowa sɔɔmɔ lɛ nɔ, ni nyɛto nyɛshihilɛ he gbɛjianɔ bɔ ni baaha nyɛya nɔ nyɛfee nakai lɛ, nyɛbaanyɛ nyɛya nɔ ‘nyɛshi kpe’ yɛ mumɔŋ.\n16, 17. Mɛni oblahii kɛ oblayei baanyɛ afee koni amɛye omanye yɛ wala he foidamɔ lɛ mli?\n16 Nyɛhaa bɔfo Paulo wiemɔi ni yɔɔ 1 Korintobii 9:24 lɛ akãa nyɛtsui nɔ. (Nyɛkanea.) Nyɛdaa wala he foi lɛ kɛ oti lɛ akɛ nyɛbaaye kunim. Nyɛkɔa gbɛ ni baaha nyɛnine ashɛ naanɔ wala, ni ji juromɔ nɔ̃ lɛ nɔ. Mɛi babaoo eŋmɛ gbɛ ni heloonaa nii asɛɛtiumɔ eha amɛjie amɛhiɛ kɛjɛ juromɔ nɔ̃ lɛ nɔ. Nilee bɛ gbɛ ni amɛkɔ lɛ mli kwraa! Kɛ́ mɔ ko to eshihilɛ he gbɛjianɔ kɛ yiŋtoo akɛ ená nii babaoo lɛ, no haŋ ená anɔkwa miishɛɛ. Nibii ni abaanyɛ akɛ shika ahe lɛ hiɔ shi be fioo kɛkɛ. Shi nyɛ lɛ, nyɛyaa nɔ ‘nyɛkwɛa nii ni anaaa lɛ.’ Mɛni hewɔ? Ejaakɛ “nii ni anaaa lɛ hiɔ shi kɛyashiɔ naanɔ.”—2 Kor. 4:18.\n17 “Nii ni anaaa lɛ” ateŋ ekomɛi ji jɔɔmɔi ni Maŋtsɛyeli lɛ kɛbaaba lɛ. Nyɛtoa nyɛshihilɛ he gbɛjianɔ bɔ ni baaha nyɛnine ashɛ jɔɔmɔi nɛɛ anɔ. Ja nyɛkɛ nyɛwala esɔmɔ Yehowa dani nyɛbaaná anɔkwa miishɛɛ. Kɛ́ nyɛsɔmɔ anɔkwa Nyɔŋmɔ lɛ, no baaha nyɛná hegbɛi kɛtiu otii ni akɛ be kukuoo ko tsuɔ he nii kɛ otii ni akɛ be ni sɛɛ kɛ tsuɔ he nii lɛ asɛɛ. * Kɛ́ nyɛkɛ mumɔŋ otii ni nyɛbaanyɛ nyɛshɛ he mamɔ nyɛhiɛ lɛ, no baanyɛ aye abua nyɛ koni nyɛya nɔ nyɛsɔmɔ Nyɔŋmɔ kɛ yiŋtoo lɛ akɛ nyɛnine baashɛ naanɔ wala, ni ji juromɔ nɔ̃ lɛ nɔ.—1 Yoh. 2:17.\n18, 19. Te oblanyo loo oblayoo ko aaafee tɛŋŋ ena akɛ eha anɔkwale lɛ etsɔ enɔ loo ehako etsɔ enɔ lɛ?\n18 Oblahii kɛ oblayei, nɔ̃ klɛŋklɛŋ ni esa akɛ nyɛfee yɛ wala gbɛ lɛ nɔ nyiɛmɔ mli ji, ni nyɛha anɔkwale lɛ atsɔ nyɛnɔ. Ani nyɛfee nakai? Nyɛbia nyɛhe akɛ: ‘Ani mihiɛ dɔɔ yɛ mumɔŋ nibii ahe, loo mifɔlɔi ahewɔ mikɛ mihe woɔ mumɔŋ nifeemɔi amli lɛ? Ani miibɔ mɔdɛŋ koni maná sui ni baaha masa Nyɔŋmɔ hiɛ? Ani mibɔɔ mɔdɛŋ ni mato mibe he gbɛjianɔ bɔ ni baaha mikɛ mihe awo anɔkwa jamɔ nifeemɔi tamɔ sɔlemɔ, nikasemɔ, kpeeiyaa, kɛ shiɛmɔyaa mli yɛ gbɛ ni mɔɔ shi nɔ? Ani miifee nibii ni baaha wekukpãa ni mli wa abaka mi kɛ Nyɔŋmɔ teŋ?’—Yak. 4:8.\n19 Susumɔ Mose nɔkwɛmɔnɔ lɛ he okwɛ. Eyɛ mli akɛ, akɛ maŋsɛɛ kusum ni tsɔse Mose moŋ, shi esumɔ ni abu lɛ akɛ Yehowa jálɔ fe nɔ ni aaatsɛ lɛ akɛ Farao biyoo lɛ bi. (Nyɛkanea Hebribii 11:24-27.) Oblahii kɛ oblayei ni ji Kristofoi, nyɛ hu nyɛtswaa nyɛfai shi akɛ nyɛkɛ anɔkwayeli baasɔmɔ Yehowa. Kɛ́ nyɛfee nakai lɛ, nyɛbaaná anɔkwa miishɛɛ, shihilɛ ni hi fe fɛɛ amrɔ nɛɛ, kɛ hiɛnɔkamɔ akɛ nyɛbaamɔ “anɔkwa wala lɛ mli.”—1 Tim. 6:19.\n20. Namɛi nine baashɛ wala he foidamɔ lɛ juromɔ nɔ̃ lɛ nɔ?\n20 Yɛ blema akaŋshii lɛ amli lɛ, foidalɔ kome pɛ ni yeɔ kunim yɛ foidamɔ ko mli. Ebɛ lɛ nakai yɛ wala he foidamɔ lɛ mli. Nyɔŋmɔ miisumɔ akɛ “ehere gbɔmɛi fɛɛ yiwala, koni amɛshɛ anɔkwale lɛ lee mli.” (1 Tim. 2:3, 4) Mɛi babaoo kɛ omanyeyeli eda foi lɛ momo, ni mɛi babaoo hu fata nyɛhe kɛmiida foi lɛ. (Heb. 12:1, 2) Mɛi fɛɛ ni kpaaa foi lɛ damɔ nine baashɛ juromɔ nɔ̃ lɛ nɔ. Belɛ nyɛtswaa nyɛfai shi akɛ nyɛbaaye kunim!\n21. Mɛni abaasusu he yɛ nikasemɔ ni nyiɛ sɛɛ lɛ mli?\n21 Bɔ fɛɛ bɔ ni fee lɛ, “Yehowa gbi wulu kpele ni he yɔɔ gbeyei lɛ” baaba. (Mal. 3:23) Esaaa akɛ nakai gbi lɛ batiɔ Kristofoi awekui ashi. Ehe miihia waa ni weku lɛ mlibii fɛɛ atsu Ŋmalɛ naa sɔ̃ ni kã amɛteŋ mɔ fɛɛ mɔ nɔ lɛ he nii. Mɛɛ nibii krokomɛi nyɛbaanyɛ nyɛfee koni nyɛnyɛ nyɛya nɔ nyɛshi kpe ni nyɛwaje wekukpãa ni yɔɔ nyɛ kɛ Nyɔŋmɔ teŋ lɛ? Abaasusu nibii etɛ ni saa weku muu lɛ fɛɛ mumɔŋ hilɛkɛhamɔ he lɛ he yɛ nikasemɔ ni nyiɛ sɛɛ lɛ mli.\n^ kk. 17 Kwɛmɔ November 15, 2010, Buu-Mɔɔ lɛ baafa 12-16; kɛ July 15, 2004 Buu-Mɔɔ lɛ baafa 21-23 lɛ mli.\n• Mɛni hewɔ ehe miihia ni Kristofoi awekui aya nɔ ‘ashi kpe’ lɛ?\n• Mɛɛ gbɛ nɔ wu ko baanyɛ akase Tookwɛlɔ Kpakpa lɛ?\n• Mɛni ŋa ni feɔ nɔkwɛmɔnɔ kpakpa baanyɛ afee kɛfi ewu sɛɛ?\n• Mɛni oblahii kɛ oblayei baanyɛ afee kɛfi amɛwekui asɛɛ koni amɛnyɛ amɛya nɔ amɛshi kpe yɛ mumɔŋ?\nŊa ni fiɔ ewu ni hiɛ dɔɔ mumɔŋ nibii ahe lɛ sɛɛ lɛ ji jwetri ni nɔ bɛ kɛha ewu lɛ


Luka 5 | Baiblo ɔ Ngɛ Intanɛti ɔ Nɔ | New World Translation\nA gbe lo ngɛ nyakpɛ blɔ nɔ; kekleekle kaseli (1-11)\nA tsa kpititsɛ ko (12-16)\nYesu tsa nɔ ko nɛ e hule (17-26)\nHwɔ hami he sane bimi (33-39)\n5 Ligbi ko ɔ, benɛ Yesu daa si ngɛ Genesarɛt taku ɔ* nya a, nihi babauu ba pue e nɔ nɛ a ngɛ Mawu munyu ɔ tue bue. 2 Nɛ e na lɛ enyɔ nɛ a mwɔ mɛ si ngɛ taku ɔ nya, se wo hɛli ɔmɛ je a mi nɛ a ya ngɛ a ya amɛ a he fɔe. 3 E ya sɛ lɛ ɔ kake nɛ ji Simon nɔ́ ɔ mi, nɛ e de lɛ ke e tsɛ̃ lɛ ɔ kɛ ya nyu ɔ nɔ bɔɔ. Kɛkɛ nɛ e hi si, nɛ e ngɛ lɛ ɔ mi nɛ e kɛ bɔni asafo kuu ɔmɛ ní tsɔɔmi. 4 Benɛ e jɔɔ munyu ɔ tumi ɔ, e de Simon ke: “Nyɛɛ tsɛ̃ kɛ ya he nɛ mi kuɔ ɔ, nɛ nyɛɛ fɔ nyɛ ya amɛ konɛ nyɛɛ gbe lo.” 5 Se Simon he nɔ nɛ e de ke: “Tsɔɔlɔ, nyɔ nɛ ɔ mi ɔ, wa tsu ní wawɛɛ nitsɛ, se wa nɛ nɔ́ ko, se kɛ̃ ɔ, ngɛ o munyu ɔ nya a, ma pue ya a.” 6 Benɛ a pee jã a, a gbe* lo babauu. Nɛ ngɛ anɔkuale mi ɔ, a ya amɛ bɔni gbami. 7 Enɛ ɔ he ɔ, a fɔ a huɛmɛ nɛ a ngɛ lɛ kpa a mi ɔ nine kaa a ba ye bua mɛ, nɛ a ba nɛ a ba wo lɛ enyɔ ɔmɛ tsuo a mi lo tɔtɔɔtɔ, nɛ lɛ ɔmɛ bɔni mumi. 8 Benɛ Simon Petro na enɛ ɔ, e kpla si ngɛ Yesu nane nya nɛ e de lɛ ke: “Nyɔmtsɛ, jee ye kasa nya, ejakaa yayami peelɔ ji mi.” 9 Ejakaa e kɛ nihi nɛ a piɛɛ e he ɔmɛ a he mi po ngɛ lo babauu nɛ a gbe ɔ he je, 10 nɛ jã kɛ̃ nɛ Zebedeo binyumu ɔmɛ nɛ ji Yakobo kɛ Yohane nɛ a kɛ Simon tsuɔ ní ɔ hu a he mi po. Se Yesu de Simon ke: “Jɔɔ gbeye yemi. Kɛ je amlɔ nɛ ɔ kɛ yaa a, o maa nuu nimli hɛ ngmengmle.” 11 Nɛ a ngɔ lɛ ɔmɛ kɛ ba kpo, nɛ a si nɔ́ fɛɛ nɔ́ nɛ a nyɛɛ e se. 12 Be kpa ko hu ɔ, benɛ Yesu ngɛ ma amɛ eko mi ɔ, hyɛ! nyumu ko ngɛ lejɛ ɔ nɛ kpiti pue e nɔmlɔ tso ɔ tsuo! Benɛ e na Yesu ɔ, e kpla si nɛ e ngɔ e hɛ mi kɛ bu si, nɛ e kpa lɛ pɛɛ ke: “Nyɔmtsɛ, ke o suɔ ɔ, o ma nyɛ ma ha nɛ ye he nɛ tsɔ.” 13 Enɛ ɔ he ɔ, e kpa e nine mi, nɛ e ta e he, nɛ e de lɛ ke: “I suɔ! O he nɛ tsɔ.” Amlɔ nɔuu nɛ kpiti ɔ laa ngɛ e he. 14 Kɛkɛ nɛ e bɔ nyumu ɔ kɔkɔ kaa e ko de nɔ ko. E de lɛ ke: “Mohu ɔ, yaa nɛ o ngɔ o he kɛ ya tsɔɔ osɔfo ɔ, nɛ o ya sã afɔle nɛ Mose tsɔɔ kaa ke kpititsɛ ko he tsɔ nɛ́ e sã a, konɛ lɔ ɔ nɛ pee odase kɛ ha mɛ.” 15 Se e he sane ɔ ya nɔ nɛ e gbɛ fĩa, nɛ asafo kuu nguahi ba bua a he nya konɛ a bu lɛ tue nɛ́ e tsa a he hiɔhi. 16 Se e pɔɔ hehi nɛ a tsɔ a he banee ɔ yami, nɛ e ya sɔleɔ ngɛ lejɛ ɔmɛ. 17 Jehanɛ ɔ, ligbi ko benɛ e ngɛ ní tsɔɔe ɔ, Farisi bi ɔmɛ kɛ Mlaa tsɔɔli ɔmɛ nɛ a je Galilea kɛ Yudea kɛ Yerusalɛm kɔpe ɔmɛ tsuo a mi kɛ ba a hii si ngɛ lejɛ ɔ; nɛ Yehowa* he wami ɔ ngɛ e nɔ konɛ e kɛ tsa hiɔtsɛmɛ. 18 Nɛ hyɛ! nyumu komɛ tloo nyumu ko nɛ e hule* nɛ e fɔɔ si ngɛ sa nɔ, nɛ a ngɛ mɔde bɔe kaa a kɛ lɛ maa sɛ mi konɛ a ngɔ lɛ kɛ ya fɔ Yesu hɛ mi. 19 Se asafo kuu ɔ he je ɔ, a nyɛ we nɛ a ngɔ lɛ kɛ sɛ mi, enɛ ɔ he ɔ, a kuɔ kɛ ya tsu ɔ yi mi, nɛ a ngmɛɛ hiɔtsɛ ɔ kɛ sa a nɛ e hwɔɔ si ngɛ nɔ ɔ tsuo he bɔɔbɔɔbɔɔ kɛ gu puɔ nɛ a je ngɛ tsu ɔ yi mi ɔ mi kɛ ba zugba ngɛ Yesu hɛ mi tutuutu ngɛ ni ɔmɛ a kpɛti. 20 Benɛ e na hemi kɛ yemi nɛ a ngɛ ɔ, e de ke: “Etsɛ, a ngɔ o he yayami ɔmɛ kɛ pa mo.” 21 Kɛkɛ nɛ womi ngmali ɔmɛ kɛ Farisi bi ɔmɛ bɔni susumi ke: “Mɛnɔ ji nɛ ɔ nɛ e tuɔ musu bɔmi munyuhi ɔ? Mɛnɔ ma nyɛ maa ngɔ yayami kɛ pa kaa ja Mawu pɛ?” 22 Se akɛnɛ Yesu kɔ níhi a se nɛ e na a susumi ɔ he je ɔ, e he nɔ nɛ e bi mɛ ke: “Mɛni nyɛ ngɛ susue ngɛ nyɛ tsui mi ɔ? 23 Demi nɛ a ma de ke, ‘A ngɔ o he yayami ɔmɛ kɛ pa mo,’ kɛ ‘Tee si nɛ o nyɛɛ’ ɔ, te nɛ lɛ e demi ngɛ gbɔjɔɔ? 24 Se bɔ nɛ pee nɛ nyɛɛ le kaa nɔmlɔ Bi ɔ ngɛ he blɔ ngɛ zugba a nɔ kaa e ngɔɔ yayamihi kɛ pa a—” e de nyumu ɔ nɛ e hule* ɔ ke: “I ngɛ mo dee ke, Tee si, ngɔɔ o sa a, nɛ o ho o we mi ya.” 25 Kɛkɛ nɛ e te si ngɛ a hɛ mi, nɛ e wo nɔ́ nɛ e hwɔɔ si ngɛ nɔ ɔ, nɛ e je kɛ ho e we mi ya. Nɛ benɛ e yaa a, e ngɛ Mawu hɛ mi nyami woe. 26 Nɛ ni ɔmɛ tsuo a nya kpɛ a he wawɛɛ nɛ a bɔni Mawu hɛ mi nyami womi. Gbeye nu mɛ, nɛ a ngɛ dee ke: “Wa na nyakpɛ níhi mwɔnɛ ɔ!” 27 Enɛ ɔ se ɔ, e je kpo nɛ e ya na tó tsulɔ ko nɛ a tsɛɛ lɛ ke Levi ɔ nɛ e hii si ngɛ tó tsumi he ɔ, nɛ e de lɛ ke: “Ba pee ye se nyɛɛlɔ.” 28 Nɛ e si nɔ́ fɛɛ nɔ́, nɛ e te si, nɛ e bɔni e se nyɛɛmi. 29 Lɔ ɔ se ɔ, Levi ngmɛ okplɔɔ ngua ko ngɛ e we ɔ mi ha lɛ, nɛ tó tsuli kɛ nihi babauu kɛ mɛ ba ngɛ ní yee. 30 Kɛkɛ nɛ Farisi bi ɔmɛ kɛ a womi ngmali ɔmɛ bɔni munyu huitihuiti tumi kɛ ngɛ e kaseli ɔmɛ sie ke: “Mɛni he je nɛ nyɛɛ kɛ tó tsuli kɛ yayami peeli yeɔ ní ɔ?” 31 Yesu ha mɛ heto ke: “Nihi nɛ a ngɛ he wami ɔ hia we tsopatsɛ, se ni nɛmɛ nɛ a be he wami lɛɛ a hiaa. 32 I ba nɛ ma ba tsɛ yayami peeli konɛ a tsake a tsui, se pi dali.” 33 A de lɛ ke: “Yohane kaseli ɔmɛ pɔɔ hwɔ hami kɛ pɛɛ kpami nɛ mi wa, nɛ jã kɛ̃ nɛ Farisi bi ɔmɛ a kaseli ɔmɛ hu peeɔ, se moo lɛɛ o kaseli ɔmɛ yeɔ ní nɛ a nuɔ ní.” 34 Yesu de mɛ ke: “Tse nyɛ be nyɛe ma ha nɛ ayɛflo huno ɔ huɛmɛ ɔmɛ nɛ a ha hwɔ be mi nɛ ayɛflo huno ɔ kɛ mɛ ngɛ ɔ, aloo nyɛ ma nyɛ? 35 Se ngɛ anɔkuale mi ɔ, be ma nɛ a maa ngɔ ayɛflo huno ɔ kɛ je a he; jamɛ a be ɔ mi loko a maa ha hwɔ.” 36 E ngɔ nɔ́ he tomi nɔ́ ko hu kɛ tsu ní. E de mɛ ke: “Nɔ ko pui tade ehe nɛ e woɔ ngɛ e tade nɔ ɔ nya kɛ ta we tade momo mi. Ke e pee jã a, bo ehe ɔ ma hia kɛ je tade momo ɔ mi, ejakaa bo ehe ɔ kɛ tade momo ɔ sɔɛ. 37 Jã kɛ̃ nɛ nɔ ko ngɔɛ wai ehe kɛ wui lohwe he womi wai tɔ momohi a mi. Ke e pee jã a, wai ehe ɔ ma ha nɛ lohwe he womi wai tɔ ɔmɛ ma pɛ́, nɛ wai ɔ ma kpa kɛ pue si, nɛ lohwe he womi wai tɔ ɔmɛ ma puɛ. 38 Mohu ɔ, e sa nɛ a ngɔ wai ehe kɛ wo lohwe he womi wai tɔ ehehi a mi. 39 Nɔ ko be nɛ ke e nu wai momo ta a, e suɔ kaa e maa nu wai ehe, ejakaa e deɔ ke, ‘Momo ɔ hi saminya.’”\n^ Nɛ ji, Galilea Wo ɔ.\n^ Hela, “ya amɛ du lo.”


KANEMƆ YƐ Afrikaans Albania Amharic Arabic Armenia Armenia (West) Azerbaijani Bicol Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Japan Kikuyu Kiluba Kinyarwanda Kirghiz Korea Kwangali Lingala Lithuania Malagasy Myanmar Ngabere Norway Nzema Ossetia Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Thailand Tigrinya Tiv Tsonga Turkey Twi Ukrain Vietnam Xhosa Yoruba Zulu\nYƐ April afi 2006 mli lɛ, adafitswaa woji babaoo ni yɔɔ je lɛŋ hei srɔtoi lɛ kala naakpɛɛ sane ko, ni awo lɛ gbɛ́i akɛ “Yuda Sanekpakpa lɛ.” Eji blema wolo ko ni ayana ni nilelɔi akuu ko miitao ni mɛi ale emli saji. Saji ni akala lɛ kɛɛ akɛ nilelɔi lɛ nuɔ he akɛ nɛkɛ blema wolo nɛɛ tsakeɔ susumɔ ni wɔ fɛɛ, ni nilelɔi lɛ tete fata he lɛ, yɔɔ yɛ Yuda, mɔ ni tsɔɔ Yesu sɛɛ gbɛ lɛ he lɛ he. Saji ni akala nɛɛ tsɔɔ akɛ Yuda bɔ mɔdɛŋ waa, eji bɔfo ni nu Yesu shishi jogbaŋŋ fe bɔfoi lɛ fɛɛ, ni ákɛ etsɔɔ Yesu sɛɛ gbɛ koni agbe lɛ, ejaakɛ Yesu diɛŋtsɛ fã lɛ ni efee nakai.\nAni eji blema wolo lɛɛlɛŋ loo fo afo atã? Ni kɛ́ nakai lɛ, ani ejieɔ saji komɛi ni kɔɔ Yuda Iskariot, Yesu Kristo, loo mra beaŋ Kristofoi lɛ ahe ni kulɛ aleee lɛ akpo? Ani esa akɛ etsake bɔ ni wɔnaa Yesu kɛ etsɔɔmɔi lɛ wɔhaa lɛ?\nBƆ NI FEE NI ANÁ WOLO NI AKƐƐ EJI YUDA SANEKPAKPA LƐ\nKɛbashi amrɔ nɛɛ, anyɛko atsɔɔ bɔ ni fee ni aná wolo ni akɛɛ eji Yuda Sanekpakpa nɛɛ. Nɔ pɛ ni wɔle ji, aaafee afi 1970 afii lɛ naagbee gbɛ jio afi 1980 afii lɛ shishijee gbɛ lɛ, mɔ ko kɛ wolo nɛɛ tee blema nibii ahɔɔmɔhe ko koni eyahɔɔ. Eeenyɛ efee akɛ aná yɛ gbonyobu ko ni kã shi efolo mli, ekolɛ yɛ tɛkplo ko mli yɛ Egipt (Mizraim) yɛ afi 1978 mli. Eji woji ejwɛ ni ayana yɛ blema wolokpo ko mli ni akɛ Egiptbii ablema wiemɔ ko ni ji Kɔptik ŋmala lɛ ateŋ ekome.\nBeni ajie wolokpo nɛɛ yɛ etoohe yɛ Egipt, maŋ ni kɔɔyɔɔ lɛ mli dɔɔ lɛ mli lɛ, ebɔi fitemɔ oyayaayai. Yɛ afi 1983 mli lɛ, akɛ wolokpo lɛ tsɔɔ nilelɔi fioo komɛi be kukuoo ko; shi jara ni tere lɛ lɛ naa wa tsɔ, no hewɔ lɛ mɔ ko kwraa heee. Akɛni ni loloolo lɛ akwɛɛɛ wolokpo lɛ nɔ jogbaŋŋ ni akɛtooo jogbaŋŋ hu hewɔ lɛ, etee nɔ efite. Yɛ afi 2000 mli lɛ, Swiss yoo ko ni heɔ blema nibii lɛ hé wolokpo lɛ. Sɛɛ mli lɛ, yoo nɛɛ kɛ wolokpo lɛ wo kuu ko ni he esa waa yɛ woji ahe nitsumɔ mli lɛ adɛŋ koni amɛfee wolokpo lɛ kɛ emli nibii ni no mli lɛ ekomɛi etserɛ lɛ fɛɛ ehee ekoŋŋ. Kuu nɛɛ kɛ nitsumɔhe ko (Maecenas Foundation for Ancient Art and the National Geographic Society) baatsu nitsumɔ ni akɛwo amɛdɛŋ nɛɛ. Kɛfata he lɛ, kuu nɛɛ baatao afii abɔ ni wolokpo nɛɛ eye, ni amɛbaatsɔɔ emli saji lɛ hu ashishi.\nAdamɔ nɔ ko ni akɛbuɔ be (Carbon-14) nɔ atsɔɔ akɛ eeenyɛ efee akɛ wolokpo nɛɛ ehi shi kɛjɛ afi 200 Ŋ.B loo afi 300 Ŋ.B afii lɛ amli. Kɛlɛ, nilelɔi lɛ mu sane naa akɛ aŋma wolo ni akɛɛ eji Yuda Sanekpakpa lɛ klɛŋklɛŋ kwraa yɛ Hela (Greek) wiemɔ mli, ni fee sɛɛ kwraa dani atsɔɔ shishi kɛtee Egiptbii ablema wiemɔ ni ji Kɔptik lɛ mli. Mɛɛ be tuuntu, ni mɛɛ shihilɛ diɛŋtsɛ mli aŋma wolo ni akɛɛ eji Yuda Sanekpakpa lɛ yɛ?\nWOLO NI AKƐƐ EJI YUDA SANEKPAKPA LƐ JƐ IRENAEUS BEAŊ TƆ̃Ɔ\nKlɛŋklɛŋ be kwraa ni atsĩ wolo ni akɛɛ eji Yuda (Iskariot) Sanekpakpa lɛ tã lɛ ji beni ana yɛ woloŋmalɔ Irenaeus niŋmai amli lɛ. Irenaeus hi shi yɛ klɛŋklɛŋ afi 100 afii lɛ naagbee gbɛ, ni etsɛɔ ehe Kristofonyo. Yɛ wolo ko (Against Heresies) ni Irenaeus ŋma lɛ mli lɛ, ewie eshi kui komɛi ni ekɛ amɛtsɔɔmɔ kpãaa gbee lɛ ateŋ ekome, eŋma akɛ: “Amɛkɛɔ akɛ Yuda, ni eji sɛɛgbɛtsɔɔlɔ lɛ, le nibii nɛɛ fɛɛ fitsofitso, ni ákɛ ele anɔkwale lɛ fe kaselɔi lɛ ateŋ mɔ fɛɛ mɔ, ni no ha etsu sɛɛgbɛtsɔɔlɔ ni ji teemɔŋ sane lɛ he nii lɛ. Kɛtsɔ Yuda nɔ lɛ, nɔ fɛɛ nɔ ni yɔɔ ŋwɛi kɛ shikpɔŋ lɛ nɔ lɛ fee basaa. Amɛfo Yuda he yinɔ saji amɛtã, ni amɛwo lɛ gbɛ́i akɛ Yuda Sanekpakpa lɛ.”\n“Ejeee Sanekpakpa ni mɔ ko ni le Yuda Iskariot jogbaŋŋ lɛ ŋma yɛ Yuda beaŋ”\nIrenaeus kɛfee oti krɛdɛɛ ni ma ehiɛ akɛ ebaakpa mɛi ni tsɛɔ amɛhe Kristofoi nɛɛ ni amɛkɛɔ akɛ amɛyɛ mligbɛ nilee krɛdɛɛ ko lɛ atsɔɔmɔi lɛ ahe mama. No beaŋ lɛ, kui babaoo yɛ ni tamɔ mɛi nɛɛ, ni kuu lɛ eko fɛɛ eko yɛ lɛ diɛŋtsɛ eshishinumɔ yɛ nɔ ni etsɔɔ akɛ eji “anɔkwale” lɛ he. Kui nɛɛ damɔ amɛ diɛŋtsɛ amɛsaji ni amɛŋmala lɛ anɔ amɛgbɛ amɛtsɔɔmɔi lɛ amɛshwa yɛ klɛŋklɛŋ afi 100 afii lɛ amli.\nBe pii lɛ, nakai niŋmai lɛ tsɔɔ akɛ Yesu bɔfoi ni ale amɛ waa lɛ eyanuuu Yesu sane lɛ shishi, ni ákɛ teemɔŋ tsɔɔmɔ ko yɛ ni Yesu kɛha ekaselɔi lɛ, shi amɛteŋ mɛi fioo ko pɛ nu shishi. * Mɛi ni hiɛ nakai hemɔkɛyeli lɛ ekomɛi heɔ amɛyeɔ akɛ, no mli lɛ hiɛkalɔi aje lɛ ji tsuŋwoohe. No hewɔ lɛ, “nyɔŋmɔ ni bɔ ade” ni yɔɔ Hebri Ŋmalɛi lɛ amli lɛ ji nyɔŋmɔ bibioo kwraa, ni te shi ewo nyɔŋmɔi wuji krokomɛi lɛ. Amɛkɛɔ akɛ mɔ ko ni yɔɔ “nilee krɛdɛɛ” ko lɛ baanu “teemɔŋ sane” nɛɛ shishi, ni ebaashi eheloo gbɔmɔtso lɛ mli bɔni afee ni ená heyeli.\nWolo ni akɛɛ eji Yuda Sanekpakpa lɛ damɔ hemɔkɛyeli nɛɛ nɔ. Ejeɔ shishi kɛ wiemɔi nɛɛ: “Teemɔŋ saji ni Yesu kɛɛ Yuda Iskariot yɛ amɛsanegbaa ni ye gbii kpaanyɔ lɛ mli, ni enɛ ba gbii etɛ dani eye Hehoo lɛ.”\nAni wolokpo nɛɛ, ni abu akɛ elaaje afii ohai abɔ nɛɛ nɔŋŋ ji nɔ ni Irenaeus ŋma he sane lɛ? Marvin Meyer ni fata klɛŋklɛŋ kuu ni kwɛ wolokpo nɛɛ mli ni amɛtsɔɔ shishi lɛ he lɛ kɛɛ akɛ, “srɔtofeemɔ ko bɛ Irenaeus niŋmai lɛ kɛ amrɔ nɛɛ Kɔptik niŋmai ni awo lɛ gbɛ́i akɛ Yuda Sanekpakpa lɛ mli.\nMƆ NI AKƐƐ YUDA JI YƐ WOLO NƐƐ MLI—WOLOŊLELƆI AYIŊ ETƐ̃ƐƐ AMƐ YƐ HE\nAwie yɛ wolo ni akɛɛ eji Yuda Sanekpakpa lɛ mli akɛ beni Yesu kaselɔi lɛ kɛ amɛnifeemɔi tsɔɔ akɛ amɛbɛ nilee kpakpa lɛ, Yesu ŋmɔ amɛ jogbaŋŋ kɛye amɛhe fɛo. Yɛ bɔfoi 12 lɛ ateŋ lɛ, Yuda pɛ ji mɔ ni tsɔɔ akɛ enuɔ nɔ gbɔmɔ ni Yesu ji lɛ shishi jogbaŋŋ diɛŋtsɛ. No hewɔ lɛ, lɛ pɛ Yesu kɛgbaa “maŋtsɛyeli lɛ he teemɔŋ saji lɛ.”\nNɔ ni Irenaeus wie lɛ ná nilelɔi akuu ni ka klɛŋklɛŋ kwraa akɛ amɛbaasaa wolo nɛɛ lɛ anɔ hewalɛ waa. Beni amɛtsɔɔ wolo lɛ shishi lɛ, amɛha ana Yuda akɛ lɛ ji kaselɔi lɛ ateŋ mɔ ni Yesu sumɔɔ esane waa ni baanu teemɔŋ saji lɛ ashishi, ni enine “baashɛ maŋtsɛyeli lɛ nɔ.” Bɔfoi ni alaka amɛ lɛ baatao mɔ ko aye Yuda najiaŋ, shi abaajuro Yuda babaoo fe bɔfoi krokomɛi lɛ fɛɛ, ejaakɛ lɛ eye ebua Yesu ni eshi eheloo gbɔmɔtso lɛ mli.\nWoji aŋmalalɔi ni ehé gbɛ́i waa tamɔ Bart Ehrman kɛ Elaine Pagels, ni ale amɛ hu akɛ amɛhe esa jogbaŋŋ yɛ mra beaŋ Kristofoi kɛ kui ni susuɔ akɛ amɛhiɛ mligbɛ nilee krɛdɛɛ ko lɛ asaji ahe lɛ kɛ oyaiyeli kala amɛ diɛŋtsɛ amɛsusumɔi yɛ wolo ni akɛɛ eji Yuda Sanekpakpa lɛ he, ni amɛsusumɔ nɛɛ kɛ bɔ ni asaa atsɔɔ wolo ni akɛɛ eji Yuda Sanekpakpa lɛ shishi lɛ nyiɛ ŋɛlɛ kome nɔ. Kɛlɛ, etsɛɛɛ kɛkɛ nɔŋŋ ni woloŋlelɔi krokomɛi tamɔ April DeConick kɛ Birger Pearson tsɔɔ amɛjwɛŋmɔ yɛ sane lɛ he. Amɛtsɔɔ mli akɛ, akɛni National Geographic Society lɛ miitao ni efee mɔ klɛŋklɛŋ ni kɛ sane lɛ ba la hiɛ hewɔ lɛ, ekɛ oyaiyeli yakala nakai blema sane lɛ. Kɛfata he lɛ, April DeConick kɛ Birger Pearson kɛɛ edɔ amɛ waa ejaakɛ aku hiɛ ashwie gbɛ ni atsɔɔ nɔ apɛiɔ woji amli ni asusuɔ he lɛ anɔ.\nWoloŋlelɔi ni pɛi wolokpo lɛ mli lɛ ateŋ mɔ kome flo po nyɛɛɛ atsɔɔ kɛji yinɔsaji ni yɔɔ mli lɛ ji anɔkwale\nBeni DeConick kɛ Pearson fee ekome kɛpɛi nii amli lɛ, amɛmu sane naa akɛ mɛi ni tsɔ hiɛ amɛtsɔɔ wolokpo ni miitsɛrɛ lɛ shishi lɛ etsɔɔɔ fãi komɛi ashishi jogbaŋŋ. Yɛ DeConick gbɛfaŋ lɛ, beni etsɔɔ wolokpo lɛ shishi lɛ, etsɔɔ mli akɛ Yesu tsɛ Yuda akɛ “Daimonio ni Ji Nyɔŋma kɛ Etɛ Nɔ,” jeee “mumɔ ni ji nyɔŋma kɛ etɛ nɔ.” * Kɛfata he lɛ, Yesu gba mli kpoo ekɛɛ Yuda akɛ Yuda eyaŋ “maŋtsɛyeli” lɛ mli. Nɔ najiaŋ ni Yuda nɔ baakwɔ fe bɔfoi krokomɛi lɛ, Yesu kɛɛ lɛ akɛ: “Onii baafee mɔbɔ fe amɛ fɛɛ. Ejaakɛ obaaŋɔ nuu ni woɔ mi atade lɛ oha.” Yɛ DeConick susumɔ naa lɛ, wolo ni akɛɛ eji Yuda Sanekpakpa lɛ ji blema sane ni afo atã ni yeɔ bɔfoi lɛ fɛɛ ahe fɛo. DeConick kɛ Pearson mu sane naa yɛ wolo ni akɛɛ eji Yuda Sanekpakpa lɛ he akɛ, Yuda jeee ekãalɔ ni tsu nɔ ko kpakpa ko.\nMƐNI WƆBAANYƐ WƆKASE KƐJƐ WOLO NI AKƐƐ EJI YUDA SANEKPAKPA LƐ HE?\nKɛ́ woloŋlelɔi ni pɛi wolokpo lɛ mli lɛ mu sane naa akɛ Yuda Iskariot ji mɔ ko ni bɔ mɔdɛŋ waa jio eji daimonio jio lɛ, amɛteŋ mɔ kome flo po nyɛɛɛ atsɔɔ kɛji yinɔsaji ni yɔɔ mli lɛ ji anɔkwale. Bart Ehrman tsɔɔ mli akɛ: “Ejeee Sanekpakpa ni Yuda Iskariot ŋma loo eko ni tsɔɔ nakai. . . . Ejeee Sanekpakpa ni mɔ ko ni le Yuda Iskariot jogbaŋŋ lɛ ŋma yɛ Yuda beaŋ . . . No hewɔ lɛ, ejeee wolo hu ni baanyɛ aye abua wɔ ni wɔle saji krokomɛi ni tee nɔ lɛlɛŋ yɛ Yesu wala beaŋ.”\nWolo ni akɛɛ eji Yuda Sanekpakpa lɛ ji wolo ni afo atã kɛjɛ klɛŋklɛŋ afi 100 afii lɛ amli, ni aŋma klɛŋklɛŋ kwraa yɛ Hela wiemɔ mli. Kɛbashi ŋmɛnɛ lɛ, woloŋlelɔi nyɛko amɛma nɔ mi akɛ wolo ni akɛɛ eji Yuda Sanekpakpa lɛ nɔŋŋ ji nɔ ni Irenaeus wie he lɛ. Shi wolo ni akɛɛ eji Yuda Sanekpakpa lɛ kɛ odaseyeli ni he hiaa waa ni kɔɔ be ni “Kristojamɔ” mli bagbala, ni kui srɔtoi kɛ tsɔɔmɔi ni kɛ amɛhe kpãaa tetee shi lɛ ahe. Yiŋtoo ákɛ akɛ wolo ni akɛɛ eji Yuda sanekpakpa lɛ baatsɔɔ akɛ Biblia lɛ ejaaa lɛ eyayeee omanye, moŋ lɛ emaa kɔkɔbɔi ni akɛha yɛ bɔfoi lɛ abeaŋ, tamɔ bɔfo Paulo nɔ ni aŋma yɛ Bɔfoi lɛ Asaji 20:29, 30 lɛ anɔ mi, ekɛɔ akɛ: “Mile akɛ, kɛ́ mikpa mihe lɛ . . . nyɛ diɛŋtsɛ nyɛteŋ hu lɛ, hii ni wieɔ nii ni ejaaa aaate shi, ni amɛaakpala kaselɔi lɛ amɛshwie amɛsɛɛ.”\n^ kk. 11 Bei pii lɛ, akɛ mɛi ni akɛɛ amɛ amɛnu Yesu anɔkwa tsɔɔmɔi lɛ ashishi jogbaŋŋ lɛ agbɛ́i woɔ woji nɛɛ, taakɛ eji yɛ wolo ni akɛɛ eji Toma Sanekpakpa lɛ kɛ Maria Magdaleena Sanekpakpa lɛ ahe lɛ nɛkɛ. Kɛ́ abua fɛɛ naa lɛ, ana blema niŋmaai nɛɛ aaafee 30 sɔŋŋ.\n^ kk. 18 Woloŋlelɔi ni kpɛlɛɔ nɔ akɛ Yuda ji daimonio yɛ wolo ni akɛɛ eji Yuda Sanekpakpa lɛ mli lɛ—ákɛ eji mɔ ko ni le Yesu jogbaŋŋ fe kaselɔi krokomɛi lɛ fɛɛ—naa akɛ bɔ ni daimonioi ni awie amɛhe yɛ Sanekpakpai ni yɔɔ Biblia lɛ mli lɛ tsɔɔ mɔ tuuntu ni Yesu ji lɛ, nakai pɛpɛɛpɛ atsɔɔ yɛ wolo ni akɛɛ eji Yuda Sanekpakpa lɛ mli akɛ Yuda Iskariot fee.—Marko 3:11; 5:7.\nKɛmaje Mɔ Ko Kɛmaje Mɔ Ko Mɛni ji Wolo ni Akɛɛ Eji Yuda (Iskariot) Sanekpakpa lɛ?


“Mitsɔ Tamɔ Akpokpolonto” | Nikasemɔ\n“Mitsɔ Tamɔ Akpokpolonto”\nYƐ August kɛ September 1929 lɛ, shiɛlɔi ni fa fe 10,000 kɛ amɛhe wo tafãa krɛdɛɛ ko ni he gbii nɛɛhu lɛ mli yɛ United States. Amɛjara woji kɛ woji bibii aaashɛ 250,000. Colporteurs, ni amrɔ nɛɛ atsɛɔ amɛ daa gbɛgbalɔi lɛ, aaafee akpe fata Maŋtsɛyeli shiɛlɔi nɛɛ ahe. Amrɔ nɛɛ amɛyi efa waa diɛŋtsɛ! Bulletin * lɛ wie akɛ, “eyɛ naakpɛɛ waa” akɛ gbɛgbalɔi lɛ ayifalɛ eku ebɔ he toi etɛ kɛjɛ afi 1927 kɛyashi afi 1929.\nYɛ afi 1929 naagbee gbɛ lɛ, shika he naagba wulu ko ba. Yɛ Jufɔ, October 29, 1929 lɛ, shika ni mɛi kɛwo nitsumɔi srɔtoi amli yɛ jarayelihe wulu ni yɔɔ New York lɛ hiɛ kpata, ni no sa jarayelii ni yaa nɔ yɛ jeŋ fɛɛ lɛ he waa, ni enɛ kɛ jaramɔ shihilɛ ko ni naa wa waa ba jeŋ fɛɛ. Shikatoohei babaoo kpa nitsumɔ. Mɛi ni hũɔ ŋmɔji wuji kɛ mɛi ni lɛɔ kooloi babaoo lɛ anitsumɔ fite. Nitsumɔhei wuji hu kpa nitsumɔ. Mɛi akpekpei abɔ anitsumɔ ŋmɛɛ amɛ. Yɛ afi 1933 lɛ, kɛ́ hooo lɛ, daa gbi lɛ aheɔ aaafee mɛi 1,000 ashĩai yɛ amɛdɛŋ yɛ U.S. akɛni amɛhiɛ nitsumɔhei komɛi nyɔmɔ lɛ hewɔ.\nTe mɛi ni kɛ amɛbe fɛɛ shiɛɔ lɛ aaafee tɛŋŋ amɛkpee shihilɛ nɛɛ naa lɛ? Nɔ ko ni ye ebua ji amɛtsɔji ni amɛkɛfee shĩai ni amɛwɔ mli. Awooo tsɔji ni awɔɔ mli lɛ ahe nyɔmɔ ko, ni awooo he too hu. Eye ebua gbɛgbalɔi babaoo ni amɛnyɛ amɛtsu gbɛgbamɔ nitsumɔ lɛ ní amɛbɔɔɔ nyɔmɔ babaoo. * Ni kɛ́ amɛtee kpeei lɛ, amɛwɔɔ amɛtsɔji nɛɛ amli. Yɛ afi 1934 lɛ, Bulletin lɛ tsɔɔ bɔ ni abaanyɛ afee tsũi ni awɔɔ mli yɛ tsɔji amli ni nɔ fɛɛ nɔ ni he hiaa yɛ shĩa, tamɔ paipi, saatso ni akotaa, kɛ nibii ni haa tsũ mli dɔɔ yɛ mli.\nShiɛlɔi babaoo ni yɔɔ je lɛŋ fɛɛ ni le ŋaa lɛ fee amɛtsɔji bɔ ni abaanyɛ awɔ mli. Nyɛmi nuu ko ni atsɛɔ lɛ Victor Blackwell lɛ wie akɛ: “Noa leee bɔ ni akpɛɔ lɛlɛ ahaa, ni mi hu mileee bɔ ni afeɔ tsɔne ni awɔɔ mli.” Shi enyɛ efee eko kɛ̃.\nTsɔne ko ni awɔɔ mli ni akɛyaafo faa yɛ India yɛ nugbɔnɛmɔ beaŋ\nAvery Bristow kɛ eŋa Lovenia Bristow hu yɛ tsɔne ni afee lɛ bɔ ni awɔɔ mli. Avery kɛɛ akɛ: “Mitsɔ tamɔ akpokpolonto—he fɛɛ he ni maya lɛ, mikɛ mitsũ yaa.” Bristow weku lɛ kɛ Nyɛminuu Harvey Conrow kɛ eŋa Anne Conrow fɛɛ ji gbɛgbalɔi ni kɛ wolo titirii ni akɛ kootaa fee eha amɛtsɔne lɛ he fɛɛ. Be fɛɛ be ni amɛbaafã tsɔne lɛ, woji lɛ eko kpɔlɔɔ. Nyɛminuu Avery kɛɛ akɛ: “Mɔ ko enako tsɔne ni awɔɔ mli ni tamɔ nɛkɛ pɛŋ, ni kɛjɛ nakai beaŋ kɛbaa nɛɛ hu lɛ, mɔ ko enako eko!” Shi Nyɛminuu Avery kɛɛ akɛ, Nyɛminuu Conrow kɛ eŋa kɛ amɛbihii enyɔ lɛ ji “weku ko ni yɔɔ miishɛɛ waa.” Nyɛminuu Harvey Conrow ŋma akɛ: “Nɔ ko ehiaaa wɔ, ni wɔle akɛ Yehowa baaya nɔ ekwɛ wɔ jogbaŋŋ yɛ esɔɔmɔ lɛ mli.” Sɛɛ mli lɛ, weku nɛɛ mli bii lɛ fɛɛ tee Gilead Skul lɛ eko, ni aha amɛyasɔmɔ akɛ maŋsɛɛ sɔɔlɔi yɛ Peru.\nNyɛminuu Giusto Battaino kɛ eŋa Vincenza Battaino hu sɔmɔ akɛ gbɛgbalɔi. Beni yoo lɛ ná musu lɛ, amɛfee amɛtsɔne ko ni afee lɛ afi 1929 lɛ bɔ ni abaanyɛ awɔ mli, ni ‘emli yɛ fɛo waa’ fe buu ni kulɛ amɛwɔɔ mli lɛ. Amɛkɛ amɛbiyoo fioo lɛ tee nɔ amɛtsu gbɛgbamɔ nitsumɔ lɛ, ni amɛshiɛ amɛha Italiabii ni yɔɔ United States lɛ.\nMɛi babaoo bo sane kpakpa lɛ toi, shi bei pii lɛ, kɛ́ aha ohiafoi kɛ mɛi ni bɛ nitsumɔ lɛ woji lɛ, amɛnáaa shika ni amɛkɛbaawo nyɔmɔ. No hewɔ lɛ, amɛhaa nibii krokomɛi kɛyeɔ najiaŋ. Gbɛgbalɔi enyɔ komɛi ŋmala nibii srɔtoi 64 ni amɛná kɛjɛ mɛi ni yɔɔ wiemɔ lɛ he miishɛɛ lɛ adɛŋ lɛ amɛwo wolo nɔ. Nibii ni aŋmala lɛ “tamɔ nibii ni ahɔɔ yɛ shwapo mli.”\nNyɛmi nuu ko ni atsɛɔ lɛ Fred Anderson lɛ kɛ okwaafonyo ko ni miitao wɔwoji lɛ ekomɛi lɛ kpe, ni ekɛ woji ni etaoɔ lɛ ha lɛ, ni lɛ hu ekɛ emami hiŋmɛi glase ha kɛwo nyɔmɔ. Beni eyashɛ ŋmɔ ni tsa nɔ lɛ mli lɛ, eyanina nuu ko, ni nuu lɛ ná wɔwoji lɛ ahe miishɛɛ, shi nuu lɛ kɛɛ akɛ, “Mibɛ hiŋmɛi glase ni mikɛbaakane.” Shi ni ekɛ klɛŋklɛŋ okwaafonyo lɛ hiŋmɛi glase lɛ ha lɛ, enyɛ ekɛkane woji lɛ jogbaŋŋ, ni ewo woji lɛ kɛ hiŋmɛi glase lɛ he nyɔmɔ.\nNyɛmi nuu ko ni atsɛɔ lɛ Herbert Abbott yɛ wuɔi atsu pɛmpɛoo ko yɛ etsɔne lɛ mli. Kɛ́ eha woji ni aha lɛ wuɔi aaafee etɛ loo ejwɛ lɛ, ekɛyaa jara nɔ eyahɔɔ ni ekɛheɔ pɛtro ewoɔ etsɔne lɛ mli. Eŋma akɛ: “Anɔkwa, be shɛɔ ni wɔhiɛɛɛ tɔrɔ po, shi wɔhaaa no aje wɔnijiaŋ wui. Kɛ́ wɔyɛ pɛtro yɛ wɔtsɔne lɛ mli lɛ, wɔyaa nɔ wɔshiɛɔ ni wɔkɛ wɔhiɛ fɔ̃ɔ Yehowa nɔ kwraa.”\nYehowa webii lɛ kɛ amɛhe fɔ̃ enɔ ni amɛgbugbaaa, ni no ji nɔ ni ye ebua amɛ yɛ nakai afii ni jaraa lɛ amli. Be ko beni nugbɔ nɛɔ waa lɛ, nyɛmi nuu ko ni atsɛɔ lɛ Maxwell Lewis kɛ eŋa Emmy Lewis lɛ ahe fee oya ni amɛshi amɛtsɔne ni awɔɔ mli lɛ mli dani tso ko bagbee tsɔne lɛ nɔ ni eja mli enyɔ. Nyɛminuu Maxwell ŋma akɛ: “Nibii nɛɛ jeee gbɛtsĩi nii, amɛji osharai kɛkɛ, ni amɛhaaa wɔnijiaŋ aje wui po. Nitsumɔ babaoo yɛ lolo, ni wɔtswa wɔfai shi akɛ wɔbaatsu.” Nyɛminuu Lewis kɛ eŋa lɛ anijiaŋ ejeee wui, ni amɛnanemɛi komɛi ye amɛbua amɛ ni amɛsaa amɛtsɔne ni awɔɔ mli lɛ ekoŋŋ.\nYɛ wɔbei ni jaraa nɛɛ amli hu lɛ, Yehowa Odasefoi akpekpei abɔ kɛ amɛhe shãa afɔle nakai nɔŋŋ. Taakɛ gbɛgbalɔi ni hi shi yɛ blema lɛ fee lɛ, wɔ hu wɔtswa wɔfai shi akɛ wɔbaaya nɔ wɔshiɛ kɛyashi Yehowa baakɛɛ akɛ ehi.\n^ kk. 3 Amrɔ nɛɛ atsɛɔ lɛ Wɔ Maŋtsɛyeli Sɔɔmɔ.\n^ kk. 5 Nakai beaŋ lɛ, gbɛgbalɔi pii tsuuu heloonaa nitsumɔ. Akɛni no mli lɛ ahɔɔ wɔwoji lɛ hewɔ lɛ, atseɔ nɔ ahaa amɛ, ni kɛ́ amɛhɔɔ lɛ amɛnáa sɛɛ, ni no amɛkɛkwɛɔ amɛhe.\nKɛmaje Mɔ Ko Kɛmaje Mɔ Ko “Mitsɔ Tamɔ Akpokpolonto”